& 


ΝΕΑ 
ΑΝΑΤΟΛΗ 


Προλετάριοι όλων των χωρών, 
καταπιεζόμενα έθνη και λαοί ενωθείτε! 



“Από τη στάχτη του 8α 
ξαναγεννηδεί το ΚΚΕ” 

ν. Ζαχαριάδης ΟΡΓΑΝΟ ΤΗΣ Κ.Ε ΤΗΣ ΟΡΓΑΝΩΣΗΣ ΓΙΑ ΤΗΝ ΑΝΑΣΥΓΚΡΟΤΗΣΗ ΤΟΥ ΚΚΕ 


ΓΡΑΦΕΙΑ: ΧΑΛΚΟΚΟΝΔΥΛΗ 35 ΤΗΛ.-ΦΑΞ 5232553 ΠΑΡΑΣΚΕΥΗ 31 ΙΟΥΛΗ 1998 ΑΡ. ΦΥΛ. 310 ΔΡΧ. 200 


ΟΨΙΜΟΣ 

ΑΝΤΙΑΜΕΡΙΚΑΝΙΕΜΟΕ 
ΕΤΗΝ ΥΠΗΡΕΣΙΑ 
ΤΗΕ ΡΩΕΙΑΕ 

ΟΛη η προσπάθεια για να περάσει η 
Κύπρος στη ρωσική κηδεμονία 


Ο ι σοβινιστές και οι ρωσόφιλοι έχουν έρθει σε δύ 
βκοΑη θέση με τους 5-300. 

Περίμεναν ότι θα έχουν σοβαρές αντιρρήσεις από 
τις ΗΠΑ, αηηά το ότι θα αντιμετώπιζαν ταυτόχρονα 
αμερικάνικο και ευρωπαϊκό βέτο στην εγκατάστασή 
τους στο νησί αυτό μάηηον δεν το περίμεναν. 

Έτσι αναγκάζονται να κάνουν μεγάΑο θόρυβο συ¬ 
γκεντρώνοντας τα πυρά τους στις ηπα, ώστε να αξιο- 
ποιήοουν και τις όποιες αμερικανο-ευρωπαϊκές αντι¬ 
θέσεις. Ο άμεσος στόχος τους αυτή τη στιγμή είναι 
να αποτρέψουν μια υπαναχώρηση του κηηρίδη στο 
ζήτημα της εγκατάστασης των 5-300. 


Έχουμε γράψει στο προηγού¬ 
μενο φύλλο της Ν. Ανατολής ό¬ 
τι η ρωσική διπλωματία και οι 
φιλορώσοι έλληνες σοβινιστές 
δεν ενδιαφέρονται τόσο πολύ γι’ 
αυτή καθ’ εαυτή την εγκατάστα¬ 
ση των 5-300, όσο για τα ανταλ¬ 
λάγματα που θα πάρει η ρωσική 
διπλωματία προκειμένου να μην 
εγκαταστήσει τους πυραύλους 
της. Οι 5-300 είναι σήμερα το ό¬ 
χημα της αποστρατιωτικοποίη¬ 
σης, και αποστρατιωτικοποίηση 
σημαίνει εγκατάσταση της Ροι- 
σΐας σαν εγγυήτριας δύναμης ο¬ 
ποιοσδήποτε λύσης στο νησί. 

Αλλά για να παίξουν οι 5-300 
αυτό το ρόλο θα πρέπει ως το τέ¬ 
λος η κυπριακή κυβέρνηση να ε- 
πιμείνει σ’ αυτούς. Αν είναι να 
υποχωρήσει θα είναι μόνο μετά 
από αμερικανο-ρωσική συνεννό¬ 
ηση για μια λύση τύπου Ντέη- 
τον. Όμως η κυπριακή αστική 
τάξη τρέμει ότι οι Τούρκοι θα 
χτυπήσουν και ότι Αμερικάνοι 
και Ευρωπαίοι δεν θα την καλύ- 


ψουν. Στο σημείο αυτό επεμβαί¬ 
νει η ρωσοελληνική διπλωματία 
και διαβεβαιώνει για την απόφα¬ 
σή της να στηρίξει την κυπριακή 
άμυνα. Γι’ αυτό η Ρωσία καλεί 
τον Κληρίδη στο Κρεμλίνο. Αλ¬ 
λά η Κύπρος δεν πείθεται γιατί 
κατά τα άλλα η Ρωσία φροντίζει 
να μη φαίνεται σαν υπερδύναμη. 
Δεν μπορεί να τα έχει κανείς ό¬ 
λα δικά του. Δεν είναι εύκολο 
να εμφανίζεσαι σε όλο τον πλα¬ 
νήτη σαν πτώμα και στην Κύπρο 
σαν υπερδύναμη. 

Έτσι υποχρεώνεται ο ελληνι¬ 
κός σοβινισμός να κάνει μια κί¬ 
νηση όξυνσης με τους αμερικά- 
νους για να ελαφρύνει την πίεση 
που δέχεται ο Κληρίδης από αυ¬ 
τούς για να μην εγκαταστήσει 
τους 5-300. 

Το χαρτί που παίζει η ελληνι¬ 
κή πλευρά απέναντι στις ΗΠΑ 
είναι η απειλή ότι θα αγοράσει 
και η ίδια τους 5-300 και όχι τους 
Πάτριοτ. Αυτό σημαίνει έμμεση 
απειλή για προσχώρηση της Ελ¬ 


λάδας στη ρώσικη σφαίρα επιρ¬ 
ροής με ότι αυτό συνεπάγεται 
(βάσεις στην Κρήτη κ.λπ). 

Το βρίσιμο του Πάγκαλου στον 
Κλΐντον θέλει να δείξει ότι η Ελ¬ 
λάδα δεν θεωρεί τις ΗΠΑ ηγε¬ 
μονική δύναμη στα Βαλκάνια. 
Και ασφαλώς η ελληνική διπλοι- 
ματία παίρνει υπόψη της ότι ο 
Κλΐντον, σαν φιλορώσος προβο¬ 
κάτορας δεν θα αντιδράσει με έ¬ 
νταση. Πάντως η αμερικάνικη υ¬ 
περδύναμη είναι σε πτώση, αλλά 
ο Κλΐντον δεν κάνει ότι θέλει. 
Υπάρχουν αμερικάνικο υπουρ- 


Την Τρίτη 21 Ιούλη, η 9η τακτι¬ 
κή ανακρίτρια εξέδοσε ένταλμα 
σύλληψης του ναζιστή δολοφόνου 
Α. Ανδρουτσόπουλου, υπαρχηγού 
της “Χρυσής Αυγής”. Όπως δη¬ 
λώνει η Αστυνομία, ο Ανδρουτσό- 
πουλος έφυγε στις 21 Ιούνη, πέντε 
μέρες μετά τη δολοφονική απόπει¬ 
ρα ενάντια στον Δ. Κουσουρή, I. 
Καραμπατσώλη και Η. Φωτιάδη, 
για την Κύπρο και από εκεί για 
το Καράκας της Βενεζουέλας. 


γείο εξωτερικών και υπουργείο 
άμυνας που ο Κλΐντον δεν τα ε¬ 
λέγχει. Το υπουργείο εξωτερικών 
αντιδρά με κάποια ένταση, όμως 
αυτή η ένταση προφανώς χαλι¬ 
ναγωγείται από την Προεδρία 
Κλΐντον. Η απάντηση του Στέητ 
Ντηπάρτμεντ στην επίθεση Πά¬ 
γκαλου είναι αρκετά ταπεινωτι¬ 
κή για τον Πάγκαλο καθώς δεν 
τον θεωρεί ουσιαστικό διπλωμα¬ 
τικό εκφραστή της Ελλάδας, αλ¬ 
λά “ένα άτομο” που οξύνει τις 
ελληνο-αμερικανικές σχέσεις. 
Όμως η κυβέρνηση, μέσοι Ρέππα 


Στην υπόθεση μπήκε και η Ιντερ- 
πόλ, και τώρα πλέον ο Χρυσαυγΐ- 
της καταζητείται με διεθνές έ¬ 
νταλμα σύλληψης. 

Η εξέλιξη αυτή προκαλεί ένα 
συντριπτικό πολιτικό χτύπημα στη 
ναζιστική “Χρυσή Αυγή”. Η φυγή 
του Α. Ανδρουτσόπουλου τον κά¬ 
νει αυτόματα ένοχο του χτυπήμα¬ 
τος. Αν δε όντως κατέφυγε στη 
Βενεζουέλα τότε συνδέεται πολι¬ 
τικά με τους παλιούς εγκληματί- 


καλύπτει απόλυτα τον Πάγκα¬ 
λο ως προς την ουσία της επέμ¬ 
βασής του, αφού καταλογίζει στις 
ΗΠΑ καταπάτηση της διεθνούς 
νομιμότητας και φιλοτουρκισμό 
στη μεσολάβήσή της στο Κυπρια¬ 
κό. 

Άλλωστε ο Πάγκαλος με τίπο¬ 
τα δεν είναι απλά ένα άτομο. 

Αν οι ΗΠΑ ήταν πραγματικά 
η μόνη υπερδύναμη στον κόσμο 
όπως γινόταν πριν από τη δεκα¬ 
ετία του ’70, ο Πάγκαλος δεν θα 


ες χιτλερικούς, που μετά τον Β' 
Παγκόσμιο Πόλεμο κατέφυγαν σε 
χώρες της Νότιας Αμερικής για 
να γλυτώσουν τη σύλληψη και την 
καταδίκη. Ταυτόχρονα, η “Χρυσή 
Αυγή” χρεώνεται τη δολοφονική 
επίθεση, μιας που μέχρι σήμερα έ¬ 
χει καλύψει απόλυτα το ηγετικό 
της στέλεχος, και αρνήθηκε την 
ευθύνη της δολοφονικής επίθεσης 

μιλούσε εναντίον της, ή αν μι¬ 
λούσε οι ΗΠΑ δεν θα τον θεοι- 
ρούσαν άτομο, αλλά υπουργό Ε¬ 
ξωτερικών που θα έπρεπε να ε¬ 
ξαφανιστεί από προσώπου γης. 

Αλλά μέχρι στιγμής ο Πάγκα¬ 
λος έχει κάνει μιά μη ουσιαστι¬ 
κή αναίρεση. Γιατί εκφράζει ε- 
χτίμηση στο άτομο Κλίντον αλ¬ 
λά ταυτόχρονα δηλώνει στον Τύ¬ 
πο ( Ελευθεροτυπία , 31-7-98) ότι 
δεν φταίει ο Κλίντον για την α- 
φερεγγυότητα των ΗΠΑ στο Κυ¬ 
πριακό, αλλά το αμερικάνικο δι¬ 
πλωματικό και στρατιωτικό κα¬ 
τεστημένο. Αυτό λέει όμως μόνο 
ότι ο Κλίντον είναι απλά ένα ά¬ 
τομο που δεν μπορεί να επιβάλει 
την φιλελληνική πολιτική του. 

Ασφαλώς η κίνηση Πάγκαλου 
δεν είναι τυχαία, ούτε προϊόν αυ¬ 
θορμητισμού. Εκφράζει την από¬ 
φαση της ελληνικής άρχουσας 
τάξης να παίξει πάση θυσία το 
ρώσικο χαρτί. Δεν έχει λοιπόν 
ίχνος ηροησμού και πατριωτι¬ 
σμού. Είναι δείγμα του ότι θεοι- 
ρεί την Κύπρο ροισοελληνική ι¬ 
διοκτησία και την Ελλάδα τον 
πρώτο κολαούζο της Ρωσίας στα 
Βαλκάνια. Δεν είναι τυχαίο ότι 
ακριβοις τις ίδιες δηλώσεις με 
τον Πάγκαλο έκανε και ο τζο- 
χατζόπουλος δίχως προσωπικές 
αιχμές στον Κλίντον. 

Αυτή η κατεύθυνση φανεροιθη- 
κε με το ταξίδι του Πάγκαλου 
στον Έβρο αμέσοις αφού επιτέ¬ 
θηκε στις ΗΠΑ. Εκεί πήγε για 
να καλέσει και την Τουρκία στο 
γνοιστό για τη ρώσικη διπλωμα¬ 
τία (ψευτοΚΚΕ και ΣΥΝ) αντια- 
μερικάνικο μέτωπο. Αυτή είναι 
η κάλπικη φιλία που πάντα προ¬ 
τείνουν τα τσιράκια της Ρωσίας 
στην άλλη όχθη του Αιγαίου, φι¬ 
λία ενάντια στην Ευρώπη και τις 
ΗΠΑ, φιλία που να απομονώνει 
την Τουρκία και να δίνει τα Στε¬ 
νά στο ροισικο στόλο. Τέτοιες εί¬ 
ναι οι ελληνοτουρκικές φιέστες 
του ψευτοΚΚΕ και του ΣΥΝ στα 
νησιά του ανατολικού Αιγαίου 
και στη Σμύρνη. Τέτοια είναι και 
η τελευταία συνάντηση Ελλήνων 
και Τούρκων επιχειρηματιών υ¬ 
πό την αιγίδα των δύο υπουργεί¬ 
ων Εξωτερικών, Ελλάδας και 
Τουρκίας. 

Στα πλαίσια αυτής της κάλπι¬ 
κης φιλίας παίζουν τελευταία οι 
κνίτες, οι ΣΥΝ και ο Πάγκαλος 
με την τούρκικη μειονότητα, την 
οποία καθόλου τυχαία ονομάζουν 
μουσουλμανική. Την ονομάζουν 
μουσουλμανική και θέλουν να τη 
ρίξουν στον ισλαμικό μεσαίοινα 
χρηματοδοτώντας τζαμιά και 
φτιάχνοντας ιερατικά σχολεία 
μόνο και μόνο επειδή το φασι¬ 
στικό Ισλάμ κινείται σήμερα κα¬ 
τά τα σιίτικα πρότυπα, ενάντια 


στη Δύση και στο πλευρό της 
Ρωσίας. 

Πραγματικά η υπεράσπιση της 
εγκατάστασης των 5-300 είναι η 
πιο δουλική πολιτική και για την 
Κύπρο και για την Ελλάδα, αλ¬ 
λά και η πιο φιλοπόλεμη πολιτι¬ 
κή. 

Είναι χαρακτηριστικό ότι η ορ¬ 
γή του Πάγκαλου ξέσπασε όταν 
οι Αμερικάνοι πρότειναν μια σει¬ 
ρά από μέτρα για ένα μορατό¬ 
ριουμ πτήσεων πάνω από την Κύ¬ 
προ, το οποίο θα αναιρούσε την 
ανάγκη της εγκατάστασης των 
πυραύλων. Μέχρι τοιρα οι ροισό- 
φιλοι λένε ότι θέλουν τους 5-300 
για να εμποδίσουν την τούρκικη 
αεροπορία να καλύψει τούρκικη 
επίθεση στο νησί. Μα ένα ε¬ 
λεγχόμενο από το ΝΑΤΟ μόνι¬ 
μο μορατόριουμ πτήσεων πάνω 
από την Κύπρο κλονίζει βαθειά 
αυτό το επιχείρημα. Μάλιστα τε¬ 
λευταία ο Καρανταγί συζητούσε 
με τις ΗΠΑ ακόμα και μονομε¬ 
ρή μέτρα της Τουρκίας για απο- 
κλιμάκωση της έντασης στο νη¬ 
σί (Βήμα, 26 Ιούλη). Αυτές οι προ¬ 
σπάθειες των ΗΠΑ για μείωση 
της έντασης απομόνοισαν διπλοι- 
ματικά την Αθήνα και στην Ευ¬ 
ρώπη και αυτές μπορούσαν να α¬ 
παντηθούν μόνο με τις προβοκα- 
τόρικες δηλώσεις Πάγκαλου. 

Στ’ αλήθεια μας κυβερνούν 
προβοκάτορες. Πρόκειται για αν¬ 
θρώπους πρωτοφανούς ανεντιμό¬ 
τητας. Πρόκειται για διπλωμά¬ 
τες - αλήτες. 

Πραγματικά τι πρέπει να είναι 
κανείς για να κρύβει από το λαό 
ότι είναι μόνο η Ρωσία και κα¬ 
νείς άλλος, καμμιά ΗΠΑ , καμ- 
μιά Ευρώπη και καμμιά άλλη χώ¬ 
ρα του κόσμου, που υποστήριξε 
την εισβολή της Τουρκίας στην 
Κύπρο το 1974; (Ανακοίνωση του 
πραχτορείου ΤΑΣ). 

Τι πρέπει να είναι κανείς για 
να κρύβει ότι την τούρκικη ει¬ 
σβολή στην Κύπρο την προκά- 
λεσε το ελληνικό πραξικόπημα 
Ιωαννίδη που ανέτρεψε το νόμι¬ 
μο Πρόεδρο της χώρας Μακάριο; 
Τι πρέπει να είναι τέλος κανείς 
για να κρύβει ότι τον προιτο ε¬ 
δαφικό διαμελισμό της Κύπρου 
δεν τον προκάλεσε η τούρκικη 
εισβολή το ’74 αλλά η ελληνική 
γενοκτονική επιχείρηση εθνοκά¬ 
θαρσης κατά της τούρκικης μειο¬ 
νότητας το 1964; 

Πραγματικά τι ειρήνη μπορεί 
να γίνει ανάμεσα στις δύο χοιρες 
με τέτοιους ιστορικούς ψεύτες 
στην εξουσία της Ελλάδας; 

Τι είδους πρόοδο έχει μέσα του 
λοιπόν ο όψιμος αντιαμερικανι- 
σμός τους; Πραγματικά σήμερα 
ο αμερικάνικος ιμπεριαλισμός 
παρ’ όλη του την αχρειότητα και 
τον απύθμενο οππορτουνισμό του 
βρίσκεται μίλια πιο αριστερά α¬ 


πό τους δικούς μας “προοδευτι¬ 
κούς” σε ότι αφορά το ζήτημα της 
ελληνοτουρκικής ειρήνης. Ο α¬ 
μερικάνικος ιμπεριαλισμός θέλει 
ελληνοτουρκική ειρήνη δίχως 
αρχές. Ο ρώσικος ιμπεριαλισμός 
και τα τσιράκια του έχουν σαν 
αρχή τους την ελληνοτουρκική 
ένταση. 

Όσο για τον τούρκικο σοβινι¬ 
σμό αυτός σκάβει το λάκκο του 
και παίζει από την προηη στιγ¬ 
μή της εμφάνισής του στο κυ¬ 
πριακό το ρόλο ενός προβοκά¬ 
τορα στην υπηρεσία της ρώσικης 
πολιτικής. Οπότε στον ορίζοντα 
φαίνεται μια λύση αυτός τη σα¬ 
μποτάρει προς μεγάλη τέρψη του 
ελληνικού σοβινισμού. Όμως 
στην περίοδο που περνάμε ο πιο 
επιθετικός, ο πιο επικίνδυνος και 
ο πιο δόλιος από τους δύο είναι 
ο ελληνικός σοβινισμός. Γι’ αυ¬ 
τό στις πλάτες του ελληνικού 
λαού βρίσκεται το κύριο βάρος 
και το κλειδί για την ειρήνη στο 
Αιγαίο. Όλο το ζήτημα σήμερα 
είναι πώς θα ξεφορτωθούμε τους 
Πάγκαλους, τους Τσοχατζόπου- 
λους και πιο πολύ τα επιδέξια 
ρώσικα τσιράκια (ψευτοΚΚΕ , 
ΣΥΝ, Λαλιώτη) που χειρίζονται 
έμμεσα -την εξωτερική πολιτική 
της χώρας μας. 


Παρακαλοόμε τους 
αναγνώστες μας να 
στέλνουν τα γράμματά 
τους στη Τ.Θυρίδα 8371, 
Τ.Κ 10010 

Για τις οικονομικές σας 
ενισχύσεις 

χρησιμοποιείστε τον νέο 
λογαριασμό μας στην 
Εθνική Τράπεζα: 

160/764962-29 
ή την Τ.Θ 8371 
Τ.Κ 10010 
στο όνομα 
Κ. Λιακόπουλος 


ΝΕΑ ΑΝΑΤΟΛΗ 

15θήμερη εφημερίδα 
της ΟΑΚΚΕ 
Υπεύθυνος σύμφωνα 
με το νόμο 

Κώστας Λιακόπουλος 
Χαλκοκονδύλη 35 
5ος όροφος 
Τ.Θ. 8371 

Τ.Κ. 100 10 Αθήνα 
Τηλ.-Φαξ. 5232553 
Ετήσια συνδρομή: 5.000 

Εξαμηνιαία: 2.500 

ενάντια στον Δ. Κουσουρή. 

Τώρα, η ναζιστική συμμορία έ¬ 
χει δύο επιλογές: ή να καταδικά¬ 
σει τον Ανδρουτσόπουλο, γνωστό 
και ως Περίανδρο, οπότε θα τσα¬ 
κιστεί η εσωτερική της συνοχή 
γιατί θα καταρρεύσει η “επανα¬ 
στατική” της φυσιογνωμία απένα¬ 
ντι στα μέλη και τις επιρροές της. 
Ή θα συνεχίσει την πολιτική κά¬ 
λυψη του υπαρχηγού της, οπότε 
θα οδηγηθεί σε πλέρια πολιτική 
απομόνωση, στην παρανομία και 
στη διάλυση. Πραγματικά η συμ¬ 
μορία αυτή έχει δεχτεί ένα πελώ¬ 
ριο χτύπημα. Αυτό δεν σημαίνει 
βέβαια αναγκαστικά ότι θα εξα¬ 
φανιστεί από το πολιτικό προσκή¬ 
νιο. Είναι πιθανό, ο ναζιστικός της 
πυρήνας με όσες δυνάμεις μπορέ¬ 
σει να συγκεντρώσει, να αλλάξει 
μορφή και όνομα. Υπάρχει μια τέ¬ 
τοια δυνατότητα γιατί η πολιτική 
της γραμμή, ο αντιτουρκισμός, ο 
αντιευρωπαϊσμός, ο αντιμερικανι- 
σμός τύπου 5-300, ο αντικαπιτα- 
λισμός χιτλερικού τύπου και ο φι- 
λορωσισμός δεν έχουν συντρίβει 
πολιτικά, αλλά παραμένουν κυρί¬ 
αρχες ιδέες του καθεστώτος, όλων 
των κοινοβουλευτικών και μη, 
κομμάτων, και δηλητηριάζουν έ¬ 
να τμήμα του λαού μας. 

Αυτό συμβαίνει γιατί είναι αδύ¬ 
ναμο το δημοκρατικό στρατόπε¬ 
δο, και κύρια η πιο συνεπής του 
δύναμη, το προλεταριάτο. Μέχρι 
στιγμής, την ηγεμονία της πάλης 
ενάντια στους ναζιστές της “Χρυ¬ 
σής Αυγής”, την έχει το δημοκρα¬ 
τικό τμήμα της αστικής τάξης που 
βρίσκεται στην εξουσία, στο βαθ¬ 
μό που τη δίνει, ή στο βαθμό που 
αναγκάστηκε να τη δώσει. Μάλι¬ 
στα, δεν είναι τυχαίο που το υ¬ 
πουργείο Δικαιοσύνης εδώ και 
πάνω από δύο μήνες, δνε έχει α¬ 
παντήσει στο υπόμνημα της Αντι- 
ναζιστικής Πρωτοβουλίας, με αί¬ 
τημα “να τεθεί εκτός νόμου η να- 
ζιστική “Χρ. Αυγή”. Γιατί μόνο η 


απαγόρευση της νομιμότητας των 
ναζσιτών, μπορεί να κάνει δυνα¬ 
τή την αστυνομική και ποινική 
τους καταδίωξη. Ο σοσιαλφασι- 
σμός (ψευτοΚΚΕ και ΣΥΝ) πολε¬ 
μάει λυσσασμένα αυτή τη θέση, 
μαζί με το μικροαστικό αντικαπι- 
ταλιστικό ΝΑΡ. Γιατί ξέρουν ότι 
το “εκτός νόμου”, θα βάλει επιτα¬ 
κτικά μέσα στο λαό και τη δημο¬ 
κρατική πρωτοπορία, της ζύμωση 
της ναζιστικής ιδεολογίας και θα 
αποκαλύψει την πολτική τους 
ταύτιση με τη “Χρ. Αυγή”. Γι’ αυ¬ 
τό κάλυψαν τη “Χρ. Αυγή” όσο 
μπορούσαν, χρεώνοντας τη στον 
Ρωμαίο και στον Σημίτη, σαν “πα¬ 
ρακράτος του εκσυγχρονισμού”. 
Αλλά, η “Χρ. Αυγή” βρίσκεται μα¬ 
χητικά στην αντιπολίτευση μαζί 
με το ψευτοΚΚΕ, τον ΣΥΝ, το 
ΝΑΡ, το φιλορώσο Καραμανλή 
και τη 17Ν. βρίσκεται δηλαδή στο 
ίδιο φαιοκόκκινο “εθνικό” μέτω¬ 
πο ενάντια στον αμερικάνικο ι¬ 
μπεριαλισμό, την “Ευρώπη των 
πολυεθνικών μονοπωλίων” στα 
λεγάμενα ταξικά κινήματα της 
πλούσιας αγροτιάς, των καθηγη¬ 
τών, στο αντιβιομηχανικό κίνημα 
ενάντια στην επένδυση της ΤΎΧ 
κ.ά. 

Έτσι είχαμε το εξαιρετικό γε¬ 
γονός, ο πολιτικός αρχηγός της α¬ 
στυνομίας Ρωμαίος να κυνηγάει 
τους ναζιστές και να τοποθετεί ζή¬ 
τημα ότι “ πρέπει να εξεταστεί αν 
οι κινήσεις της “Χρυσής Αυγής” 
είναι σύμφωνες με το Σύνταγμα 
και τις δημοκρατικές αρχές” (Ε¬ 
πενδυτής, 4-5 Ιούλη). Την ώρα που 
κανείς ψευτοαριστερός και δήθεν 
προοδευτικός δεν έβαλε ποτέ του 
τέτοιο ζήτημα. 

Η απαίτηση όλων των δημοκρα¬ 
τών σήμερα πρέπει να είναι: “Τώ¬ 
ρα εκτός νομού η “Χρυσή Αυγή”, 
ανυποχώρητη πάλη για τη συντρι¬ 
βή της ναζιστικής ιδεολογίας. 

Δημοσιεύουμε παρακάτω την α- 
φίσσα που κόλλησε αυτές τις μέ¬ 
ρες η Αντιναζιστική Πρωτοβου¬ 
λία. 


Οχι στο κόμμα των ναζιστών δολοφόνων 

ΕΚΤΟΣ ΝΟΜΟΥ ΤΩΡΑ Η 1 ΧΡΥΣΗ ΑΥΓΗ’ 

Ο δολοφόνος ναζιστής Ανδρουτσόπουλος κρύβεται ενώ ενάντιά 
του υπάρχει ένταλμα σύλληψης. Ανάμεσα στα άλλα κατηγορείται 
για “σύσταση συμμορίας”. Και όμως η συμμορία που έχει συστήσει 
είναι γνωστή, νόμιμη και μένει ατιμώρητη μετά από δεκάδες 
αιματηρές επιθέσεις που έχει διαπράξει. Είναι η “Χρυσή Αυγή” 
της οποίας αυτός είναι ο υπαρχηγός. Πρόκειται για τους μόνους 
νόμιμους ανοιχτούς ναζιστές σε όλη τη δημοκρατική Ευρώπη. 
Είναι νόμιμοι γιατί μαζί τους είναι οι φασίστες μέσα στη Ν.Δ με 
τη ρητή κάλυψη του Καραμανλή. 

Είναι νόμιμοι γιατί τους καλύπτει και η λεγάμενη αριστερά που 
σκανδαλωδώς δεν ζητάει να τεθούν εκτός νόμου οι ναζιστές, 
επειδή αυτοί είναι αντι-ευρωπαίοι, αντι-αμερικάνοι και φανατικά 
φιλορώσοι και επειδή υποστηρίζουν όλα τα αντιδραστικά 
κοινωνικά κινήματα όπως εκείνα των πλούσιων αγροτών και 
της γραφειοκρατικής υπαλληλίας. 

Γιαυτό η λεγάμενη αριστερά δεν κατηγορεί για ηθικό αυτουργό 
της απόπειρας κατά Κουσουρή τη “X. Αυγή”, αλλά τη κυβέρνηση. 
Η Αντιναζιστική Πρωτοβουλία πρίν την τελευταία δολοφονική 
απόπειρα είχε καλέσει με υπόμνημά της το Υπουργείο 
Δικαιοσύνης και την Κυβέρνηση να θέσουν εκτός νόμου αυτή τη 
συμμορία 


ΝΑ ΑΠΑΙΤΗΣΟΥΜΕ 

Να πάρουν θέση τα πολιτικά κόμματα για το ζήτημα της 
νομιμότητας της “X. Αυγής”. 

Να συλληφθεί και να τιμωρηθεί για ηθική αυτουργία η 
ηγεσία της και να σταματήσει κάθε λειτουργία αυτής της 
συμμορίας δολοφόνων. 






ΠΑΡΑΣΚΕΥΗ 31ΙΟΥΑΗ 1998 


ΝΕΑ ΑΝΑΤΟΛΗ 


Σελίδα 3 


ΟΧΙ ΣΤΑ ΜΕΤΡΑ ΛΑΛΙΩΤΗ ΠΟΥ 
ΚΛΕΙΝΟΥΝ ΤΗ ΖΩΝΗ 


Σοβαρότατες εξελίξεις ση¬ 
μειώνονται στην επισκευαστι- 
κή Ζώνη του Πειραιά. 

Πριν από δύο βδομάδες περί¬ 
που, ανακοινώθηκαν από την 
κυβέρνηση κάτω από τη γενι¬ 
κή εποπτεία του Λαλιώτη, μέ¬ 
τρα “ενάντια στην ανεργία”. 

Τα μέτρα αυτά όπως αναλύο¬ 
νται στην προκήρυξη του ΕΡ- 
ΓΑΣ που δημοσιεύουμε παρα¬ 
κάτω, έχουν ένα συγκεκριμένο 
στόχο: Να διώξουν 2000 εργά¬ 
τες με την μέθοδο της εξαγο¬ 
ράς, προκειμένου να περάσει 
μιά πολιτική συρρίκνωσης και 
διάλυσης της Επισκευαστικής 
Ζώνης. 

Στο χώρο αυτό εδώ και αρκε¬ 
τό διάστημα δίνεται μια σημα¬ 
ντική πάλη. 

Από τη μια μεριά οι ρωσόδου- 
λες δυνάμεις της καταστροφής 
μέσα στην κυβέρνηση με επι¬ 
κεφαλής την κλίκα Λαλιώτη, 
προσπαθούσαν να εμποδίσουν 
κάθε σχέδιο του Υπουργείου 
Βιομηχανίας, που προωθούσε ι¬ 
διαίτερα η υφυπουργός Διαμα- 
ντοπούλου και που είχε να κά¬ 
νει με επιδοτήσεις κατασκευών 
και μεγάλων μετασκευών, ενώ 
από την άλλη το ψευτοΚΚΕ μέ¬ 
σα από τα σωματεία της Ζώνης 
που ελέγχει έστρεφε τα πυρά 
του στην Διαμαντοπούλου, και 
ταυτόχρονα έκανε ότι μπορού¬ 
σε μέσα από τις “αγωνιστικές 
κινητοποιήσεις” για να διώξει 
τα καράβια από το Πέραμα. 

Απέναντι σε αυτή την συντο¬ 
νισμένη επίθεση, ο ΕΡΓΑΣ έ¬ 
δωσε την πάλη προωθώντας έ¬ 
να συγκεκριμένο σχέδιο ανά¬ 
πτυξης, ενώ μπήκε μπροστά 
χτυπώντας τις προβοκάτσιες 
του ψευτοΚΚΕ μέσα στο συν¬ 
δικαλιστικό κίνημα της Ζώνης. 

Η δράση αυτή του ΕΡΓΑΣ εί¬ 
χε σαν αποτέλεσμα να απογυ¬ 
μνώσει το ψευτοΚΚΕ, να του 
κλείσει το δρόμο σε μεγάλες 
προβοκάτσιες το τελευταίο 
διάστημα και να συσπειρώσει 
τους εργάτες σε ένα δημοκρα¬ 
τικό συνδικαλιστικό μέτωπο 
για την ανάπτυξη της Ζώνης. 

Σε αυτό το μέτωπο μπήκαν 
και οι συνδικαλιστικές δυνά¬ 
μεις της ΠΑΣΚΕ στη Ζώνη. 

Η εξέλιξη αυτή αποτέλεσε έ¬ 
να τεράστιο χτύπημα για τις φι- 
λορώσικες δυνάμεις της κατα¬ 
στροφής, μιας και δημιουργού¬ 
σε όλες εκείνες τις προϋποθέ¬ 
σεις της νίκης του δημοκρατι¬ 
κού μετώπου στις εκλογές του 
Συνδικάτου, που θα γίνουν μέ¬ 
σα στό επόμενο τετράμηνο, 
πράγμα που θα άλλαζε συνολι¬ 
κά τους συσχετισμούς υπέρ των 
δυνάμεων της ανάπτυξης της 
Ζώνης. 

Η κλίκα του Λαλιώτη έπρε¬ 
πε με κάθε τρόπο να προλάβει 
μια τέτοια εξέλιξη. 

Αυτό σήμαινε ότι έπρεπε να 
χτυπηθεί μέσα στην κυβέρνη¬ 
ση η γραμμή των επιδοτήσεων, 
η γραμμή δηλαδή της φιλοευ- 
ρωπαίας Διαμαντοπούλου μέ¬ 
σα στο υπουργείο βιομηχανίας. 

Έτσι λοιπόν τα μέτρα Λαλιώ¬ 
τη που τελικά ανακοινώθηκαν 
δεν είναι τίποτα άλλο από την 


κυριαρχία της γραμμής του, α¬ 
πό το χτύπημα κάθε γραμμής α¬ 
νάπτυξης μέσα στην κυβέρνη¬ 
ση. 

Και αυτό δεν είναι τυχαίο. Γί¬ 
νεται σε μιά περίοδο που συ¬ 
νολικά το Λιμάνι ετοιμάζεται 
να δοθεί στον Κόκκαλη, για να 
καταστραφεί κάθε παραγωγική 
του δραστηριότητα. 

Έχουμε σοβαρές ενδείξεις 
και πληροφορίες πως ακολου¬ 
θείται μια συγκεκριμένη ταχτι¬ 
κή σαμποτάζ ενάντια στην Ε- 
πισκευαστική Ζώνη μέσα από 
τον ΟΛΠ, για να μπορέσει να 
περάσει μια τέτοια πολιτική. 

Ο ΟΛΠ κάτω από την καινού¬ 
ρια διοίκηση, μετά την παραί¬ 
τηση του Κλαυδιανού, ακολου¬ 
θεί μια τακτική μέσα από διά¬ 
φορα προσχήματα, να διώχνει 
καράβια που ζητάνε επισκευή, 
δημιουργώντας έτσι μια τεχνι- 
τή ανεργία. Η τακτική αυτή άρ¬ 
χισε με την εξαήμερη απεργία 
στον ΟΛΠ, όταν τα συνδικάτα 
του ΟΛΠ έστειλαν φαξ σε ό¬ 
λες τις ναυτιλιακές εταιρίες 
και τους προειδοποιούσαν πως 
σε αυτή την περίοδο δεν ανα¬ 
λαμβάνουν καμιά ευθύνη για τη 
λειτουργία των δεξαμενών. 

Μετά από αυτό, το Πέραμα ά- 
δειασε κυριολεκτικά από καρά¬ 
βια και η ανεργία έχει φτάσει 
σήμερα στο κατακόρυφο πράγ¬ 
μα που δημιουργεί όλους εκεί¬ 
νους τους υλικούς όρους για να 
δεχτούν οι εργάτες τα μέτρα 
Λαλιώτη. 

Ταυτόχρονα βάζει και την τα¬ 
φόπλακα στη Ζώνη, εξυπηρε¬ 
τώντας με τον καλύτερο τρόπο 
τα σχέδια του Κόκκαλη για το 
Λιμάνι. 

Στην ίδια αυτή περίοδο το 
ψευτοΚΚΕ μέσα στα Συνδικά¬ 
τα της Ζώνης, δεν μιλάει κα¬ 
θόλου για τα μέτρα Λαλιώτη 
προσπαθώντας να σπείρει την 
απογοήτευση στους εργάτες, 
φτιάχνοντας με αυτό τον τρό¬ 
πο τη βάση για την αποδοχή 
τους. 

Μέσα σε αυτές τις συνθήκες, 
ο ΕΡΓΑΣ ξεκίνησε τη μάχη για 
την ανατροπή αυτής της ολο¬ 
μέτωπης επίθεσης και το κρά¬ 
τημα της Ζώνης. 

Με την προκύρηξη που δημο¬ 
σιεύουμε κάλεσε τους εργάτες 
να μην υποταχτούν σε αυτά τα 
μέτρα και να περιφρονήσουν 
τις δόλιες “προσφορές” του 
Λαλιώτη. Ταυτόχρονα ο ΕΡ¬ 
ΓΑΣ θα προσπαθήσει να κρα¬ 
τήσει δυνατό και να διευρύνει 
το δημοκρατικό μέτωπο, ιδιαί¬ 
τερα στη βάση, για να σταθεί 
στην πρώτη γραμμή του αγώνα 
για τη σωτηρία της Ζώνης. 

Η περίοδος που θα διανύσου- 
με θα είναι περίοδος σύγκρου¬ 
σης με τις δυνάμεις της κατα¬ 
στροφής και της διάλυσης. 

Η εμπιστοσύνη στις δυνάμεις 
των εργατών και η αποφασιστι¬ 
κότητα στον αγώνα θα είναι το 
βασικό για την αποτροπή της 
επίθεσης. 

Δημοσιεύουμε δίπλα την προ¬ 
κύρηξη του ΕΡΓΑΣ : 


Η ΠΡΟΚΗΡΥΞΗ ΤΟΥ ΕΡΓΑΣ 


Συνάδελφοι μεταλλεργάτες, 

Τα κυβερνητικά μέτρα που ανακοίνωσε ο Λαλιώτης, για την καταπολέμηση δήθεν της ανεργίας, δεν είναι 
τίποτε άλλο από μέτρα ενταγμένα σε μια κατεύθυνση κλεισίματος της Ναυπηγοεπισκευαστικής Ζώνης. 

Ανακοίνωσαν στις εφημερίδες και στις τηλεοράσεις πως είναι πρόθυμοι να πληρώσουν 7 δις. δραχμές, προκει¬ 
μένου να διώξουν απο την Ζώνη 2.000 συνάδελφους, που σύμφοινα με τους υπολογισμούς τους, περισσεύουν ! 

- Επιδοτούν εργοδότες εκτός Ζώνης, για να προσλάβουν 1.000 συνάδελφους από το Λιμάνι. 

- Τάζουν σε 500 συνάδελφους από 2.800.000 δραχμές στον καθένα, αρκεί να φύγουν από τη Ζώνη 
και να κάνουν δικές τους δουλιές στην ευρύτερη περιοχή του Πειραιά. 

- Επιδοτούν εργοδότες στη Ζώνη για να βγουν σε σύνταξη 500 συνάδελφοι, που τους λείπουν 600 
ένσημα και είναι πάνω από 54 χρονών. 

Όπως καταλαβαίνει ο κάθε συνάδελφος, τα μέτρα αυτά δεν έχουν να κάνουν με την καταπολέμηση της 
ανεργίας. 

Γιατί τα 7 δις. που με τόσο κομπασμό ανακοίνωσε ο Λαλιώτης, δεν πηγαίνουν ούτε σε έργα για την 
ανάπτυξη της Ζώνης, ούτε είναι μέτρα στήριξης των ανέργων, ούτε είναι μέτρα επιδότησης κατα¬ 
σκευών ή επισκευών πλοίων. 

Για παράδειγμα, τα 7 δις. θα μπορούσαν να γίνουν μια μεγάλη δεξαμενή, απαραίτητη για την ανάπτυξη της 
Ζώνης και την πραγματική καταπολέμηση της ανεργίας. 

Ή θα μπορούσαν να επιδοτήσουν με ένα σταθερό μηνιάτικο ποσό 100.000 δραχμών, 3.000 άνεργους- τόσοι 
συνάδελφοι περίπου παίρνουν την τακτική επιδοτήση του Οχτώβρη- για 2 χρόνια ! 

Ή θα μπορούσαν να αποτελόσουν την οικονομική βάση, για να κατέβει η σύνταξη για όλους στα 58 χρόνια. 

Συνάδελφοι, 

Δεν υπάρχει καμιά αμφιβολία πως τα μέτρα Λαλιώτη είναι μέτρα στη λογική της ουσιαστικής συρρίκνωσης 
της Ζιόνης. 

Είναι μέτρα που θέλουν να διώξουν τη μεγάλη μάζα των συναδέλφων, προκειμένου η Ζώνη να μετατραπεί σε 
ένα μικρομάγαζο, που θα κάνει γρήγορες μικροεπισκευές “μιας βδομάδας”. 

Τα μέτρα αυτά υπηρετούν τα σχέδια του Κόκκαλη για το μέλλον του Λιμανιού. 

Μιας και σύμφωνα με όλες τις πληροφορίες, το μαύρο και ξενόφερτο αυτό κεφάλαιο του πρώην πράχτορα της 
Στάζι, βρίσκεται πίσω από την ιδιωτικοποίηση του ΟΛΠ. 

Το κεφάλαιο αυτό όλο και πιο πολύ δυναμώνει τους δεσμούς του με την κυβέρνηση Σημίτη και έχει βάλει κάτω 
από τον έλεγχό του τη βασική οικονομική ζοιή της χώρας. 

Τα αλλεπάληλα σκάνδαλα Κόκκαλη, που βλέπουν το φως της δημοσιότητας, στις προμήθειες του Δημοσίου, 
και ιδιαίτερα η συγκρότηση πρόσφατα από τον Κόκκαλη της εταιρείας “ΙΝΦΟΣΠΟΡΤ”, που στοχεύει να πάρει 
το πακέτο των έργων για την Ολυμπιάδα, την ώρα που η διαχείριση αυτού του πακέτου ετοιμάζεται να δοθεί από 
την κυβέρνηση στον Λαλιώτη, δείχνουν πως πίσω από την οικονομική κυριαρχία αυτού του κεφάλαιου, βρίσκε¬ 
ται το πολιτικό μέτωπο της κλίκας Λαλιώτη με τον Κόκκαλη. 

Η κυριαρχία αυτού του μαύρου μετώπου στο Λιμάνι, σημαίνει την ουσιαστική διάλυση κάθε παρα¬ 
γωγικού τομέα, και πάνω από όλα της Ζώνης. 

Όμως το μέτωπο αυτό δεν σταματάει εδώ. 

Τον προηγούμενο Απρίλη έγινε στο Πέραμα μια “φιέστα” ανάμεσα στον δήμαρχο Πατσιλινάκο και στον Π. 
Κόκκαλη με αφορμή την ονομασία μιας οδού σε “Π. Κόκκαλη”, στο όνομα δηλαδή του παλιού αγωνιστή πατέρα 
του Κόκκαλη, που τον θυμήθηκαν ξαφνικά μετά από μερικές.,.δεκάδες χρόνια ! 

Η “φιέστα” αυτή δείχνει τις σχέσεις του Πατσιλινάκου με το μέτωπο Λαλιώτη-Κόκκαλη, αλλά και των συνδι¬ 
καλιστικών δυνάμεων της ΕΣΑΚ μέσα στο Συνδικάτο μας, που έχουν ανακηρύξει τον Πατσιλινάκο σε ...σωτήρα 
της Ζώνης. 

Συνάδελφοι, 

Η Ζώνη δέχεται σήμερα μιά τεράστια και συντονισμένη επίθεση. 

Η ανακοίνωση των μέτρων Λαλιώτη, δείχνει πως μέσα στην κυβέρνηση νικήθηκε η γραμμή που προωθούσε η 
Διαμαντοπούλου, μέσα από το υπουργείο Βιομηχανίας, ένα σχέδιο επιδοτήσεων για κατασκευές και μεγάλες 
μετασκευές μπροστά στην κατάργηση του Καμποτάζ στην ακτοπλοία, πράγμα που θα μπορούσε να φέρει μια 
μεγάλη ανάπτυξη στη ναυπηγική βιομηχανία και έναν δραστικό περιορισμό της ανεργίας. 

Στην πραγματικότητα κυριάρχησε η γραμμή του αντιευρωπαϊκού-αντιβιομηχανικού σαμποτάζ που καιρό τώρα 
χτυπάει την Ζώνη, τόσο μέσα από την κλίκα Λαλιώτη, αλλά και μέσα από τη δράση της ΕΣΑΚ που κυριαρχεί στο 
Συνδικάτο. 

Μια δράση που στο όνομα της αντιευρωπαϊκής πολιτικής στήριζε τη συνέχιση του Καμποτάζ, έστρεφε τα πυρά 
της στο υπουργείο Βιομηχανίας, που ποτέ δεν έβαλε ζητήματα πραγματικού αγώνα για την ανάπτυξη της Ζώνης 
και που έκανε ότι μπορούσε για να βγάλει τη Ζώνη έξω από τον διεθνή ανταγωνισμό στην επισκευή των πλοίων. 

Συνάδελφοι, 

Σε αυτή την επίθεση, αν θέλουμε να επιβιώσουμε σαν κλάδος, πρέπει να αντιδράσουμε άμεσα και οργανωμένα. 

Η απάντηση στα μέτρα Λαλιώτη πρέπει να είναι ένα μέτωπο αγώνα πάνω σε μια γραμμή ανάπτυξης της Ζώνης. 

Η Ζώνη μπορεί, στηριγμένη στους περήφανους δουλευτάδες της να ζήσει και να αναπτυχθεί. 

Κανένας εργάτης δεν πρέπει να φύγει από τη Ζώνη ! 

Τα μέτρα του Λαλιώτη πρέπει όχι μόνο να γνωρίσουν τη γενική περιφρόνηση, αλλά να μας γεμίσουν με πείσμα 
αγώνα για να κρατήσουμε την Ζώνη εκεί που της αξίζει. 

Γνωρίζουμε καλά πως η δράση της ΕΣΑΚ μέσα από το Συνδικάτο έχει σπείρει την απογοήτευση και έχει 
χτυπήσει την ταξική-συνδικαλιστική ενότητα του κλάδου. 

Αυτή ήταν άλλωστε η απαραίτητη βάση για την αντίδραση, προκειμένου να περάσει αυτή η επίθεση. 

Όμως υπάρχουν οι δυνάμεις του ΕΡΓΑΣ, που μέσα από το δημοκρατικό συνδικαλιστικό μέτωπο μπορούν να 
αλλάξουν τους συσχετισμούς τόσο μέσα στο Συνδικάτο, όσο και στις συνειδήσεις των συναδέλφων, που μπορούν 
να δημιουργήσουν ένα ενωμένο ταξικό κίνημα για τη Σωτηρία της Ζώνης. 

Σε αυτό το μέτωπο σας καλούμε ! 

Απαιτούμε την άμεση σύγκληση Γενικής Συνέλευσης που θα πάρει απόφαση κινητοποιήσεων ενάντια στα 
μέτρα Λαλιώτη με αιτήματα : 

-Άμεσα ξεκίνημα των επιδοτήσεων για την κατασκευή και μετασκευή των ακτοπλοϊκών στην 
Ελλάδα. 

- Άμεση ψήφιση του νόμου για το μητρώο των εργοδοτών. 

- Άμεση δέσμευση πως καμιά ιδιωτικοποίηση του ΟΛΠ δεν θα θίξει τον παραγωγικό χαρακτήρα 
και το εύρος της Ζώνης. Όχι ο ΟΛΠ στα χέρια του Κόκκαλη. 

-Έργα υποδομής και ανάπτυξης της Ζώνης με βασικό τις Δεξαμενές. 

- Ταχτική επιδότηση των ανέργων. 

- Σύνταξη στα 58. 





Σελίδα 4 


ΝΕΑ ΑΝΑΤΟΛΗ 


ΠΑΡΑΣΚΕΥΗ 31ΙΟΥΑΗ 1998 


Να μελετάμε την 

Η ΑΝΤΙΚΑΠΟΔΙΣΤΡΙΑΚΗ ΕΞΕΓΕΡΣΗ 


Δ ημοσιεύουμε σε αυτό το φύλλο της Ν. Ανατολής ένα εκτεταμένο απόσπασμα από το 
βιβλίο του πιο αξιόπιστου από τους κλασσικούς ιστορικούς της Ελληνικής επανάστα 
σης του Γ. Φίνλεϋ, το οποίο αναφέρεται στην τελευταία περίοδο της Καποδιστριακής 
διχτατορίας στην Ελλάδα.. Αυτή η περίοδος σημαδεύεται από την εξέγερση του 1831 η οποία έχει 
επικεφαλής της την εμπορική και πλοιοκτητική αστική τάξη της Ύδρας. Η εξέγερση τελειώνει 
με τη σφαγή των κατοίκων του Πόρου που ούτε καν πήραν μέρος σ’αυτήν. Στις 13 του Αυγούστου 
κλείνουν 167 χρόνια από αυτή τη σφαγή που φανερώνει όσο τίποτα άλλο τον ηγεμονικό ρόλο του 
τσαρισμού σε αυτό που ονομάζεται πρώτο ελληνικό ανεξάρτητο κράτος. 

Η καποδιστριακή εποχή από όλους τους σχετικά προοδευτικούς έλληνες ιστορικούς θεωρείται 
εποχή πολιτικής οπισθοδρόμησης.. Όμως για τους σοβινιστές και τους ρωσόφιλους ήταν μια 
εξαιρετική εποχή. Σήμερα η ρώσικη διπλωματική μηχανή και τα τσιράκια της κάνουν εκστρα¬ 
τεία υπέρ του Καποδίστρια αντιστρέφοντας και αποσιωπώντας τα γεγονότα. 

Η γενική γραμμή της ρώσικης ιστοριογραφίας είναι αυτό που είναι και η σημερινή ρώσικη 
πολιτική γραμμή. Εμφανίζουν τη ρώσικη κυριαρχία σαν κυριαρχία του “αγνού λαού” και κατη¬ 
γορούν τους αντιπάλους τους σαν “αστούς και πράκτορες των ξένων”. Αυτό το τέχνασμα αποδί¬ 
δει σε περιόδους που οι λαοί δεν έχουν την δίκιά τους πολιτική έκφραση, αλλά επικεφαλής τους 
βρίσκονται τμήματα της αστικής τάξης. 

Το 1830 ήταν ιστορικό αναπόφευκτο απέναντι στην τσαρική δεσποτεία του Καποδίστρια να 
υπάρχει μόνο μια αδύναμη και δίχως χαρακτήρα αστική τάξη, που σύρθηκε από τους Ρώσους 
πράκτορες στην ανώριμη ακόμα αντιοθωμανική επανάσταση. Η ρώσικη φεουδαρχική ηγεμονία 
πάνω στο 1821 σημαδεύει ακόμα το νεοελληνικό κράτος. 

Την ιστορία της γέννησης του νεοελληνικού κράτους οι έλληνες μαρξιστές πρέπει να τη 
μελετήσουν πολύ βαθειά. 

Ακολουθεί το κείμενο που για λόγους συντομίας διακόπτεται σε ελάχιστα σημεία: 


«Η Επανάσταση είχε εξασφα¬ 
λίσει την ελευθερία του Τύπου. 
Αυτή την ελευθερία οι Έλληνες 
την χρησιμοποιούσαν με μετριο¬ 
πάθεια και φρόνηση. Ως το 1824, 
οι εφημερίδες των διαφόρων κομ¬ 
μάτων τυπώνονταν ταυτόχρονα 
στο Μεσολόγγι, στην Αθήνα και 
στην Ύδρα. Στα 1825 η κυβέρνη¬ 
ση θεώρησε πως έπρεπε να “βγαί¬ 
νει” μια επίσημη εφημερίδα, στο 
Ναύπλιο, και έτσι άρχισε να εκ- 
δίδεται η “Γενική Εφημερίς”. Ο 
Καποδίστριας φίμωσε τον Τύπο. 
Οι Έλληνες, που δεν είχαν πια 
τρόπο να εκφράζουν τα παράπο¬ 
νά τους, άρχισαν να μεταχειρί¬ 
ζονται τη βία, το μόνο μέσο που 
τους έμενε για να γλυτώσουν... 

Η Μάνη είχε κιόλας εναντιω- 
θεί στην εξουσία του Προέδρου. 
Τώρα η Ύδρα(V άρχισε να αμφι¬ 
σβητεί κατά πόσον οι ενέργειές 
του ήταν νόμιμες. Δικαιολογία 
του Προέδρου για τις αυθαιρεσί¬ 
ες ήταν η προσωρινότητα της 
κυβερνήσεώς του. Φοβόταν πιο 
πολύ απ’ όλα τη δημοσιότητα. 
Καταλάβαινε ότι στην έρευνα τα 
κίνητρά του θα φανερώνονταν 
τόσο εύκολα όσο και οι πράξεις 
του. Είχε καταφέρει να φιμώσει 
τον Τύπο στο εξωτερικό και τώ¬ 
ρα στο εσωτερικό δεν τον λογά¬ 
ριαζε. Στον “Ταχυδρόμο” της 
Σμύρνης είχαν δημοσιευθεί τα 
διατάγματά του που συνοδεύο¬ 
νταν από αυστηρά σχόλια, καθώς 
και θαρραλέες επικρίσεις για τα 
μέτρα που εφάρμοζε. Φρόντισε να 
μεσολαβήσει ο Ρώσος πρεσβευ¬ 
τής στην Κωνσταντινούπολη που 
πέτυχε από την Οθωμανική Κυ¬ 
βέρνηση μια διαταγή προς τον 
εκδότη του “Ταχυδρόμου” να 
σταματήσει τις επικρίσεις για τη 
συμπεριφορά του Προέδρου της 
Ελλάδος. 

Ο Καποδίστριας εβάδιζε στα¬ 
θερά προς την τυραννία. Οι Έλ¬ 
ληνες προετοιμάζονταν να ξεση¬ 
κωθούν. Πολλά άτομα συλλαμ- 
βάνονταν με απλές μόνο υποψί¬ 
ες και χωρίς να υπάρχει συγκε¬ 


κριμένη κατηγορία ρίχνονταν 
μέσα στις φυλακές δίχως να προ- 
ηγηθεί καμιά δίκη. Κατηγορήθη- 
καν βασικά - άλλοι δίκαια, άλ¬ 
λοι άδικα - άνδρες που δεν συμ¬ 
φωνούσαν με την τακτική του 
Προέδρου. Στα προσωρινά δικα¬ 
στήρια άρχισαν ήδη να δικάζο¬ 
νται αγωγές για πράξεις της ε¬ 
ποχής της Επαναστάσεως, ενώ οι 
πολίτες δεν είχαν το δικαίωμα 
να ζητήσουν από αυτά τα ίδια 
δικαστήρια αποζημίωση για πρά¬ 
ξεις που είχαν γίνει τελευταία εις 
βάρος τους από όργανα του Προ¬ 
έδρου, που παρέβαιναν τους νό¬ 
μους του ίδιου του Προέδρου. Ο 
Αάζαρος Κουντουριώτης της Ύ¬ 
δρας. που ήταν ένας από τους με¬ 
γαλύτερους πατριώτες και ένας 
από τους λίγους Έλληνες που ο 
βίος του τόσο ο δημόσιος όσο και 
ο πολιτικός ήταν άμεμπτος, κα- 
τηγορήθηκε ότι συνεργαζόταν με 
τους πειρατές. Αρκετοί διαπρε¬ 
πείς άνδρες εκτοπίσθηκαν ενώ 
άλλοι αυτοεξορίσθηκαν για να 
γλυτώσουν από τον “ζήλο” της 
αστυνομίας. Απολύονται δικα¬ 
στές επειδή δεν δέχονταν να ε¬ 
πιβάλουν, ακολουθώντας τις υ¬ 
ποδείξεις τουΒιάρου. παράνομες 
καταδικαστικές ποινές. Ο Κλω- 
νάρης που είχε μερικές νομικές 
γνώσεις και χαρακτήρα ανεξάρ¬ 
τητο, απολύθηκε γιατί έβαλε την 
υπογραφή του σε ένα από τα υ¬ 
πομνήματα προς τον πρίγκηπα 
Λεοπόλδο, πριν ακόμα περάσει 
από την έγκριση του Προέδρου. 
Ένας άλλος δικαστής ανακοί¬ 
νωσε δημόσια ότι τον έδιωξαν α¬ 
πό την έδρα του, επειδή δεν συμ¬ 
μορφώθηκε με τις επιθυμίες του 
Κερκυραίου υπουργού της 
Δικαιοσύνης και δεν έβγαλε κά¬ 
ποια δικαστική απόφαση. ΟΣισί- 
νης από τη Γαστούνη που έφτα¬ 
σε στο υψηλό αξίωμα του προέ¬ 
δρου της Γερουσίας χάρη στην 
δουλοπρεπή συμπεριφορά του, 
στο τέλος δίστασε κάποια στιγ¬ 
μή να υποστηρίξει την τυραννία 
του Προέδρου και απολύθηκε για 


τον λόγο αυτό, την ίδια ώρα. 

Τα έκτακτα δικαστήρια που 
λειτουργούσαν χωρίς να έχουν 
καθορισμένους δικαστικούς κα¬ 
νόνες, ολοένα πλήθαιναν.. Τα μέ¬ 
λη τους δεν είχαν καμιά γνώση 
των δικαστικών πραγμάτων και 
ήταν μεταθετά ανάλογα με τις 
περιστάσεις και τη διαγωγή τους. 
Οι αποφάσεις αυτών των δικα¬ 
στηρίων δεν επιδέχονταν έφεση. 

Από αφορμή αυτά τα γεγονό¬ 
τα, άρχισαν οι εξεγέρσεις. Τον 
Πρόεδρο, τον είχαν ιδιαίτερα ε¬ 
νοχλήσει οι ταραχές που δη¬ 
μιουργούσαν οι σπουδαστές της 
Αίγινας, και που παρατείνονταν. 
Αυτές οι ταραχές αποκάλυπταν 
το λανθασμένο σύστημα της δη¬ 
μόσιας εκπαιδεύσεως, και απο- 
δείκνυαν πόσο ψεύτικες ήταν οι 
φήμες που είχαν κυκλοφορήσει 
στη Δυτική Ευρώπη. 

Οι δυσκολίες του μεγάλωσαν 
από την αταξία που επικρατού¬ 
σε στη διαχείριση των οικονομι¬ 
κών ζητημάτων. Πολλοί οπαδοί 
του στο Μωριά δυσαρεστήθηκαν 
μαζί του γιατί άφησε τον Κολο- 
κοτρώνη να σχηματίσει σώμα ε¬ 
νόπλων, που αποτελείτο από 
προσωπικούς ακολούθους του. ό¬ 
πως ακριβώς είχε συμβεί στις 
χειρότερες ημέρες της επαναστά¬ 
σεως, και να εισπράττει το φόρο 
των κτηνών. Ο Κολοκοτρώνης ό¬ 
πως εύκολα κανείς μπορεί να μα¬ 
ντέψει έπαιξε το ρόλο στρατιω¬ 
τικού τυράννου. Καταδίωξε βέ¬ 
βαια τους προσωπικούς του 
εχθρούς, και παραχώρησε το ί¬ 
διο προνόμιο και στους ληστές 
που ακολούθησαν το μπαϊράκι 
του. Η Ελλάδα βυθιζόταν και πά¬ 
λι σε απόλυτη αναρχία, ενώ διά¬ 
φορες επαρχίες άρχισαν απρο¬ 
κάλυπτα να ξεσηκώνονται, και 
να περνούν στην ανταρσία. 

Η Μάνη δεν πλήρωνε φόρους. 
Η παρουσία του γαλλικού στρα¬ 
τού απέτρεψε τους Μανιάτες α¬ 
πό την απόπειρα λεηλασίας της 
Μεσσηνίας. Η Ύδρα είχε γίνει 
ανεξάρτητο κράτος που το κυ¬ 


βερνούσαν οι κοινοτικοί άρχο¬ 
ντες. Μάζευε από διάφορα νησιά 
του Αιγαίου τις εθνικές προσό¬ 
δους, και έτσι συντηρούσε ένα μέ¬ 
ρος του ελληνικού στόλου που υ¬ 
περάσπιζε την υπόθεσή της. Η 
Σύρα, που ήταν το εμπορικό κέ¬ 
ντρο της Ελλάδας, τάχθηκε στο 
πλευρό της Ύδρας. Οι έμποροι 
είχαν δυσαρεστηθείαπό τον Κα- 
ποδίστρια, γιατί προσπαθούσε να 
βάλει εμπόδια στο εμπόριό τους, 
εφαρμόζοντας τους περιορισμούς 
του ρώσικου συστήματος εμπο¬ 
ρίου. Η κατακραυγή ήταν γενι¬ 
κή όπως και γενική η αξίωση για 
τη σύγκληση της Εθνοσυνελεύ- 
σεως. Ο Πρόεδρος κατάλαβε πώς 
έπρεπε ή να κάνει αρκετές πα¬ 
ραχωρήσεις, για να αποκτήσει 
και πάλι τη συμπάθεια του λαού, 
ή να παρατήσει την εξουσία, ή να 
μεταχειρισθεί βία για να διατη¬ 
ρήσει την αρχή. Προτίμησε το τε¬ 
λευταίο. Έτσι, αντί να καλέσει 
σε σύσκεψη τους αντιπροσώπους 
του έθνους ξεσήκωσε εμφύλιο 
πόλεμο. Πίστευε στην υποστήρι¬ 
ξη της Ρωσίας, ώστε να μπορέ¬ 
σει να συντρίψει την Ύδρα. 

Για να διαμαρτυρηθούν οι δι¬ 
πλωματικοί αντιπρόσωποι της 
Γαλλίας και της Αγγλίας που 
βρίσκονταν στην Ελλάδα, για τη 
χρήση βίας, χρειάσθηκαν ορισμέ¬ 
νες διευθετήσεις. Ο Πρόεδρος εί¬ 
χε ελπίδες ότι θα ξανάπαιρνε στα 
χέρια του την εξουσία της Ύδρας 
χωρίς καμία σύγκρουση. Η απώ¬ 
λεια της Σύρας θα ήταν καταπέλ- 
της για την Ύδρα, θα κλόνιζε τη 
δύναμή της, γιατί οι βασικοί πό¬ 
ροι της αντιπολιτεύσεως για τη 
συντήρηση του στόλου της ήταν 
οι πρόσοδοι από τους τελωνεια¬ 
κούς δασμούς. Τα πιο καλά σκά¬ 
φη της Ελλάδος βρίσκονταν πα¬ 
ροπλισμένα στον Πόρο. Ο Καπο- 
δίστριας όμως διέθετε ακόμα με¬ 
ρικά πλοία στη θάλασσα, και αυ¬ 
τά θα του χρησίμευαν σαν πρό¬ 
σχημα για να ενισχυθεί από τον 
Ρώσο ναύαρχο η ελληνική ση¬ 
μαία. Το σχέδιο της επιθέσεως 
που θα γινόταν με ελληνικά 
πλοία αλλά ουσιαστικά με δυνά¬ 
μεις ρωσικές, είχε καταστρωθεί 
με κάθε λεπτομέρεια. Ένας όμως 
από τους πιστούς οπαδούς του 
Προέδρου το πρόδωσε στους Υ¬ 
δραίους. Τότε οι Υδραίοι απο¬ 
φάσισαν να τον προλάβουν στην 
επίθεση. 

Ο Κανάρης. αφοσιωμένος οπα¬ 
δός του Καποδίστρια, ήταν κυ¬ 
βερνήτης της κορβέτας “Σπέ- 
τσαι”. Η κορβέτα ήταν στην ε¬ 
ντέλεια αρματωμένη, με πλήρω¬ 
μα ικανοποιητικό. Βρισκόταν α¬ 
γκυροβολημένη στο λιμάνι του 
Πόρου. Η κοινοτική διοίκηση της 
Ύδρας έδωσε διαταγή στον Μια- 
ούλη να πάρει διακόσιους ναύ¬ 
τες. να τρέξει γρήγορα στον Πό¬ 
ρο και να πάρει στα χέρια του τα 
πλοία και το ναύσταθμο. Ο αν¬ 
δρείος γηραιός ναύαρχος έφυγε 
αμέσως παίρνοντας πενήντα μο¬ 


νάχα ναύτες μαζί και τον Α¬ 
ντώνιο Κριεζή, σαν κυβερνήτη 
του πλοίου του, και τον Μαυ- 
ροκορδάτο σαν πολιτικό σύμ¬ 
βουλο. Στις 27 Ιουλίου του 1831 
τη νύχτα, κατέλαβε τον ναύ¬ 
σταθμο και τα παροπλισμένα 
πλοία. Ανάρτησε το σήμα του 
στη φρεγάτα “Ελλάς” και κά- 
λεσε τονΚανάρη να ανεβεί στο 
σκάφος. Αυτός δεν πειθάρχησε 
στη διαταγή των κοινοτικών 
αρχών της Ύδρας, και δεν πα¬ 
ρέδωσε την κορβέτα του. Κρα¬ 
τήθηκε λοιπόν, και μια ομάδα 
Υδραίοι κυρίεψαν το πλοίο του. 

Ο Καποδίστριας φαίνεται πώς 
έπαθε μεγάλο κλονισμό όταν έ¬ 
μαθε πώς έχασε το στόλο του 
και το ναύσταθμο. Σταμάτησε 
να μιλάει για την ευλογημένη 
ειρήνη, για τα φιλάνθρωπα αι¬ 
σθήματα που έτρεφε, και για τα 
καθήκοντα ανθρωπισμού. Δή¬ 
λωσε ότι θα ξέπλενε την αισχύ¬ 
νη της ανταρσίας με το αίμα 
των εχθρών του. Ονόμαζε τους 
Υδραίους ορδή βαρβάρων και 
πειρατών, που προσπαθούσαν 
να του αφαιρέσουν την εξουσία 
γιατί τους είχε αναγκάσει να 
σταματήσουν τα εγκλήματα και 
τις αρπαγές. Άρχισε να επικα¬ 
λείται το νόμο για να δικαιο¬ 
λογήσει την εκδίκηση που σχέ¬ 
διαζε, και να καταφεύγει στην 
δικαιοσύνη για να στηρίξει τον 
ισχυρισμό του πως όλοι οι ηγέ¬ 
τες της αντιπολιτεύσεως έπρε¬ 
πε να πεθάνουν σαν προδότες. 
Οι εκφράσεις που χρησιμο¬ 
ποιούσε και ο τρόπος που μι¬ 
λούσε φανέρωναν την άγρια 
διάθεση που είχε να εκδικηθεί 
για λόγους καθαρά προσωπι¬ 
κούς. 

Τα μαντάτα για την επιτυχία 
του Μιαούλη έφθασαν στο Ναύ¬ 
πλιο την ώρα που απούσιαζαν 
οι πρεσβευτές της Γαλλίας και 
της Αγγλίας και οι αρχηγοί των 
ναυτικών δυνάμεών τους. Ο Κα- 
ποδίστριας παρότρυνε το Ρώσο 
ναύαρχο Ρίκορντ, που ήταν με 
τη ναυτική του μοίρα αγκυρο¬ 
βολημένη στο λιμάνι, να σαλ¬ 
πάρει αμέσως για τον Πόρο. Την 
ίδια στιγμή ο Πρόεδρος έδωσε 
διαταγή να φύγει ένα τάγμα πε¬ 
ζικού ενισχυμένομε διακόσιους 
τακτικούς ιππείς, καθώς και έ¬ 
να ισχυρό σώμα ατάκτων για να 
βοηθήσουν για την ανακατάλη¬ 
ψη της πόλεως. 

Φθάνοντας ο ναύαρχος Ρίκορ¬ 
ντ συμβούλευσε τον Μιαούλη 
να παραδώσει το ναύσταθμο κα¬ 
θώς και τα πλοία που βρίκο- 
νταν στο λιμάνι, στην ελληνική 
κυβέρνηση. Ο Μιαούλης όμως, 
απάντησε ότι μόνο στη κοινό¬ 
τητα της Ύδρας όφειλε να υ¬ 
πακούει ως τη στιγμή που θα 
γινόταν η σύγκληση της εθνο- 
συνελεύσεως, γιατί αυτή ήταν 
η μοναδική εξουσία που είχε νό¬ 
μιμα συγκροτηθεί. Πρότεινε 
στον ναύαρχο να αποταθεί στις 

αρχές της Ύδρας, αφού πρώτα 
συμπλήρωσε ότι είχε σκοπό να 
μην αφήσει από τα χέρια του το 
ναύσταθμο και το στόλο, για ό¬ 
σο τουλάχιστον διάστημα η κοι¬ 
νότητα της Ύδρας θα του εμπι¬ 
στευόταν ακόμα τη διοίκησή 
τους. Ο Ρίκορντ τον φοβέρισε 
πως θα μεταχειρισθείβία. Ο Μια- 
ούλης του απάντησε ότι γνώριζε 
καλά ποιο ήταν το καθήκον του 
όσο και ο Ρώσος ναύαρχος. 

Η κατάσταση έμεινε χωρίς κα¬ 
μία εξέλιξη για λίγες ημέρες. Ό¬ 
μως συμπτωματικά οι διοικητές 
της Αγγλικής και της Γαλλικής 
μοίρας μπήκαν περαστικοί στο 
λιμάνι πριν επιστρέφουν στο 
Ναύπλιο. Αεν ήταν επομένως ε¬ 
νήμεροι σχετικά με την υφή των 
αποφάσεων που θα έπρεπε να εί¬ 
χαν πάρει οι επιτετραμμένοι των 
Συμμάχων δυνάμεων στο Ναύ¬ 
πλιο. Για να εμποδίσουν λοιπόν 
την αιματοχυσία, πρότειναν στον 
Ρίκορντ και στονΜιαούλη - και 
εκείνοι δέχθηκαν - να παραμεί¬ 
νουν τα πράγματα στην κατάστα¬ 
ση στην οποία βρίσκονταν, έως 
ότου πάνε στο Ναύπλιο και επι¬ 
στρέφουν φέρνοντας την απόφα¬ 
ση των Συμμάχων. Η αναχώρη¬ 
ση και των δύο διοικητών ήταν 
μάλλον παράξενη, καθώς έφυγαν 
με μοναδικό σκοπό να πληροφο- 
ρηθούν την απόφαση, τη στιγμή 
που του ενός τουλάχιστον η πα¬ 
ρουσία ήταν απαραίτητη στον 
Πόρο. Κάποιος από τους δύο έ¬ 
πρεπε να μείνει για να παρακο¬ 
λουθεί τις κινήσεις του Ρώσου 
ναύαρχου, που υπερείχε σε δύνα¬ 
μη. και “κρατούσε” και τις δύο 
εισόδους του λιμανιού και ήταν 
σε θέση να τις κλείσει αν το έ¬ 
κρινε σκόπιμο. 

Στο μεταξύ οι επιτετραμμένοι 
της Αγγλίας και της Γαλλίας εί¬ 
χαν φθάσει στο Ναύπλιο. Έδω¬ 
σαν γραπτή διαβεβαίωση στον 
Πρόεδρο, εκ μέρους των κυβερ- 
νήσεών τους, πως επιθυμία τους 
ήταν να διατηρηθεί η ειρήνη στην 
Ελλάδα, κάτω από την κυβέρ¬ 
νηση που ήδη υπήρχε. Μίλησαν 
όμως στον Πρόεδρο για συνδιαλ¬ 
λαγή. για σύγκληση της Εθνο- 
συνελεύσεως. Επίσης δε δέχθη¬ 
καν να δώσουν διαταγή συνερ¬ 
γασίας στις ναυτικές δυνάμεις 
τους με τον Ρώσο ναύαρχο ενα¬ 
ντίον των Υδραίων και έτσι προ- 
κάλεσαν την δυσπιστία του. 

Ο Ρώσος ναύαρχος άρχισε τις 
εχθροπραξίες χωρίς να περιμένει 
την επιστροφή των Γάλλων και 
των Άγγλων. Στις 6 Αυγούστου 
το ρώσικο μπρίκι “Τηλέμαχος”, 
που κρατούσε την πιο μικρή εί¬ 
σοδο έστειλε μια βάρκα και 
εμπόδισε ένα πλοίο που έφερνε 
τρόφιμα από την Ύδρα να μπει 
στο λιμάνι. Ακολούθησαν αψιμα¬ 
χίες. Και τα δύο στρατόπεδα έ¬ 
χασαν μερικούς άνδρες. Όμως οι 
Ρώσοι ανάγκασαν το πλοίο να 
επιστρέφει στην Ύδρα. 

ΟΚαποδίστριας, μόλις είδε πως 


ο Άγγλος και ο Γάλλος επιτε¬ 
τραμμένος δεν ήταν πρόθυμοι να 
τον βοηθήσουν στις εκδικητικές 
του ενέργειες, έστειλε επείγον 
μήνυμα στο Ρώσο ναύαρχο να 
μην καθυστερήσει ούτε στιγμή να 
καταλάβει τον ελληνικό στόλο. 
Ταυτόχρονα, έδωσε διαταγή 
στους αρχηγούς του στρατού που 
ήταν στρατοπευδευμένος στην α¬ 
πέναντι ξηρά, να καταλάβουν τον 
Πόρο, αδιαφορώντας για τις α¬ 
πώλειες@). Ύστερα από αυτά υ- 
ποκρίθηκε πως άκουγε με καλή 
πίστη τις συμβουλές των ξένων 
επιτετραμμένων και έδωσε την 
υπόσχεσή του ότι θα συγκαλέσει 
σύντομα την εθνοσυνέλευση. 
Αίγες μέρες μετά, βγήκε μια προ¬ 
κήρυξη με ημερομηνία 1 (13) Αυ¬ 
γούστου, που συγκαλούσε την 
εθνοσυνέλευση για τις 8 (20) Σε¬ 
πτεμβρίου. 

Την έκκληση του Καποδίστρια, 
ο Ρώσος ναύαρχος τη θεώρησε 
σαν εντολή επιθέσεως εναντίον 
του Μιαούλη. Πάντως από στρα¬ 
τιωτική άποψη οι ενέργειές του 
ήταν απόλυτα γνωστικές. Έστη¬ 
σε ένα πυροβολείο που να κυ¬ 
ριαρχεί επάνω από την πόλη και 
τη μικρότερη είσοδο του λιμα¬ 
νιού. Απόκοψε έτσι τον Μιαού¬ 
λη από την επικοινωνία με ένα 
μέρος του στόλου του. Τότε, διέ¬ 
ταξε τους Ρώσους να καταλά¬ 
βουν την κορβέτα “Σπέτσαι” κι 
ένα μπρίκι που ήταν αραγμένο 
στον όρμο του Μοναστηριού. Την 
ίδια ώρα ο ελληνικός στρατός 
πραγματοποιούσε επίθεση ενα¬ 
ντίον του Φρουρίου Χέϊντεκ που 
το είχαν στην κατοχή τους οι Υ¬ 
δραίοι. Οι Ρώσοι και οι προεδρι¬ 
κές δυνάμεις νίκησαν παντού. Το 
“Σπέτσαι” τινάχθηκε στον αέρα, 
το μπρίκι καταλήφθηκε και η 
φρουρά έφυγε από το οχυρό του 
Χέϊντεκ. 

Ο Μιαούλης είχε απομείνει πά¬ 
νω στη φρεγάτα “Ελλάς” με 
τριάντα μόλις άνδρες. Και τα άλ¬ 
λα πλοία του όμως δεν ήταν κα¬ 
λύτερα επανδρωμένα. 

Την άλλη μέρα ύστερα από το 
θρίαμβο των Ρώσων, οι κάτοικοι 
του Πόρου δέχθηκαν να συνθη¬ 
κολογήσουν. Συμφώνησαν με το 
Ρώσο ναύαρχο να μπουν, για να 
καταλάβουν την πόλη, εκατόν 
πενήντα Έλληνες τακτικοί για 
να τη γλυτώσουν από τις λεη¬ 
λασίες και τις αρπαγές των ατά- 
κτων. Μέσα στη νύχτα οι Ρώσοι 
άφησαν να φύγουν, χωρίς καμία 
παρέμβαση, αρκετά σκάφη που 
μετέφεραν τις οικογένειες εκεί¬ 
νων που κινδύνευαν άμεσα από 
τις εκδικητικές διαθέσεις του 
Καποδίστρια. Οι εκατόν πενήντα 
Έλληνες τακτικοί έμπαιναν στις 
13 Αυγούστου στην πύλη του Πό¬ 
ρου. 

Ο Ρώσος ναύαρχος είχε υπο- 
σχεθεί ότι θα περίμενε να επι¬ 
στρέφουν οι πλοίαρχοι Ααλάντ 
και Αάϋονς. Σχετικά με την ει¬ 
ρήνευση στην Ελλάδα, οι Σύμμα¬ 


χος δυνάμεις είχαν αναλάβει με 
Πρωτόκολλο την υποχρέωση ό¬ 
τι κάθε μέτρο θα το έπαιρναν ύ¬ 
στερα από κοινή συμφωνία. Ο 
Μιαούλης είχε απόλυτη εμπιστο¬ 
σύνη πώς αυτός ο όρος δεν επρό- 
κειτο να παραβιασθεί. ως τη στιγ¬ 
μή φυσικά που τον ξύπνησε η ε¬ 
πίθεση στο όρμο του Μοναστη¬ 
ριού. Στις 13 Αυγούστου το πρωί 
είδε πως οι κινήσεις των ρωσι¬ 
κών πλοίων ήταν τέτοιες που σε 
λίγο τα πλοία του θα βρίσκονταν 
κάτω από τα πυροβόλα τους. Έ¬ 
δωσε τότε εντολή σε έναν από 
τους αξιωματικούς του να πάει 
στη ρώσικη ναυαρχίδα και να πει 
στο Ρώσο ναύαρχο ότι οφείλει να 
κρατήσει τις παλιές του θέσεις 
ως τη στιγμή που θα γυρίσουν οι 
Γάλλοι και οι Άγγλοι. Έδωσε 
οδηγίες στον αξιωματικό να θυ¬ 
μίσει στον ναύαρχο την υπόσχε¬ 
σή του, καθώς επίσης να του το¬ 
νίσει ότι, στην περίπτωση που ο 
ναύαρχος Ρίκορντ θα επέμενε να 
πάρει επιθετικές θέσεις, ο Μια¬ 
ούλης, επειδή δεν είχε πληρώμα¬ 
τα αρκετά για να κρατήσει άμυ¬ 
να, θα έπαιρνε την απόφαση να 
τα καταστρέφει παρά να του τα 
παραδώσει. Ο πλοίαρχος Φαλαγ- 
γάς πήρε εντολή να πει τα ίδια 
ακριβώς και στον κυβερνήτη ε¬ 
νός γαλλικού σκάφους που έ¬ 
μπαινε εκείνη την ώρα στο λι¬ 
μάνι, στον πλοίαρχο Λεβελάντ. 
Ο πλοίαρχος Αεβελάντ προσπά¬ 
θησε να πείσει το ναύαρχο Ρί¬ 
κορντ να περιμένει την επιστρο¬ 
φή του Ααλάντ και του Αάϋονς, 
αλλά χωρίς αποτέλεσμα. Ο Μια¬ 
ούλης σκέφθηκε πως για να α¬ 
ναγκάζεται ο Ρώσος ναύαρχος 
να παραβεί την υπόσχεση που εί¬ 
χε δώσει, κάτι ξαφνικό και δυ¬ 
σάρεστο έπρεπε να συμβαίνει στα 
σχέδια του Καποδίστρια. Ήξερε 
πως ο Πρόεδρος, επεδίωκε να 
κατορθώσουν οι Ρώσοι κάτω α¬ 
πό την ελληνική σημαία να του 
ξαναδώσουν την εξουσία στη Σύ¬ 
ρο. και στην Ύδρα. Για τη σωτη¬ 
ρία της πατρίδος του πήρε την 
απόφαση να καταστρέφει τα 
πλοία που θα χρησίμευαν για την 
άμυνα στην επίθεση εναντίον της. 
Στις δέκα και μισή, μόλις ο Ρώ¬ 
σος ναύαρχος πήρε τις καινούρ¬ 
γιες θέσεις του, αντήχησε μια φο¬ 
βερή έκρηξη και αμέσως μια 
δεύτερη. Πυκνός καπνός σκέπα¬ 
σε τα ελληνικά σκάφη. Μόλις ο 
καπνός διαλύθηκε τα ναυάγια 
της μεγαλόπρεπης φρεγάτας 
“Ελλάς” και της κορβέτας 
“Ύδρα”, έπλεαν επάνω στην ε¬ 
πιφάνεια της θάλασσας. Ο Μια¬ 
ούλης μαζί με τους άνδρες των 
πληρωμάτων έφυγαν με βάρκες 
στην Ύδρα. 

Ο στρατός του Καποδίστρια, 
χωρίς να υπολογίσει τη συνθη¬ 
κολόγηση, μπήκε στην πόλη του 
Πόρου και κυρίευσε το ναύσταθ¬ 
μο. Ύστερα άρχισαν να λεηλα¬ 
τούν τα σπίτια. Έδιναν την εντύ¬ 
πωση ότι λεηλατούσαν μια εχθρι¬ 


κή πόλη που την κυρίευσαν επί 
τέλους ύστερα από σκληρές μά¬ 
χες. Οι κάτοικοι που ήταν αντί¬ 
θετοι στην κυβέρνηση του Προέ¬ 
δρου, είχαν πάει να βρουν κατα¬ 
φύγιο στην Ύδρα. Είχαν μείνει 
στην πόλη μονο οι αγαθοί, που 
πίστεψαν στις διαβεβαιώσεις για 
προστασία του ναύαρχου Ρίκορ¬ 
ντ. Τους λήστεψαν όλα τους τα 
αγαθά. Αντιμετώπισαν πρωτοφα¬ 
νή σκληρότητα κι απανθρωπιά. 
Η συμπεριφορά και των ανδρών 
και των αξιωματικών ήταν πραγ¬ 
ματικά επαίσχυντη. 

Η λεηλασία του Πόρου είναι 
μια ακόμα ανεξίτηλη κηλίδα ε¬ 
πάνω στη διεξαγωγή του τακτι¬ 
κού στρατού. Αμαυρώνει το χα¬ 
ρακτήρα του Καποδίστρια και 
την υπόληψη του ναύαρχου Ρί¬ 
κορντ. Για το Ρώσο ναύαρχο ή¬ 
ταν πολύ εύκολο να σταματήσει 
αυτά τα αίσχη που διαπράττο- 
νταν κάτω από την ευλογία του. 
Άφησε όμως να γίνονται εγκλή¬ 
ματα που έμειναν ατιμώρητα εί¬ 
κοσι τέσσερεις ολόκληρες ώρες. 
Η δικαιοσύνη ήταν ανίσχυρη. Η 
μόνη της εμφάνιση ήταν όταν κά¬ 
ποιος Ποριώτης σκότωνε κά¬ 
ποιον στρατιώτη για να σώσει 
την τιμή της οικογένειας του. Ας 
αποφύγει καλύτερα ο ιστορικός 
να βρωμίσει τις σελίδες του βι¬ 
βλίου του απαριθμώντας και πε- 
ριγράφοντας τους βιασμούς και 
τις αρπαγές στις οποίες διακρί- 
θηκαν οι Έλληνες στρατιώτες. 
Έχει όμως την υποχρέωση να 
δηλώσει την ετυμηγορία του: ας 
χρησιμεύσει σαν μια προειδοποί¬ 
ηση για τους κακοποιούς: Στην 
ιστορία της Ελληνικής Επανα- 
στάσεως δεν υπάρχουν σκηνές 
πιο επαίσχυντες που να κηλιδώ¬ 
νουν τόσο τον ελληνικό χα¬ 
ρακτήρα. Από στόμα σε στόμα, 
ανάμεσα στο λαό, κυκλοφορού¬ 
σαν για πολύ καιρό ιστορίες α¬ 
ποτρόπαιες, για τις αρπαγές, τους 
βιασμούς και τους φόνους που έ¬ 
γιναν εκείνη την περίοδο. Για ο¬ 
ρισμένους αξιωματικούς κυκλο¬ 
φορούσαν ανέκδοτα για ανελέη¬ 
τους εκβιασμούς και φθηνή και 
μικροπρεπή απληστία. Όταν έ¬ 
ληξε αυτή η ιστορία, τα στρατεύ¬ 
ματα επέστρεφαν στο Ναύπλιο 
και στο Άργος. Κουβαλούσαν μα¬ 
ζί τους κλεμένα άλογα από τους 
χωριάτες του Ααμαλά, που τα εί¬ 
χαν φορτωμένα με λάφυρα από 
τον Πόρο» 

Το παραπάνω κείμενο μιλά για 
τον Καποδίστρια όσο χίλιες ανα¬ 
λύσεις της πολιτικής του. Τα γε¬ 
γονότα είναι ωμά. Ωστόσο θα 
πρέπει να μεταθέσουμε την εξή¬ 
γηση που δίνει ο Φίνλεϋ για τον 
απολυταρχισμό του Καποδίστρια, 
από τις προσωπικές του ιδιότη¬ 
τες στη φύση της τσαρικής πολι¬ 
τικής που ο ίδιος με απόλυτη συ¬ 
νέπεια και αυταπάρνηση εφάρμο¬ 
ζε. Ο Καποδίστριας έμεινε οις το 
τέλος ο υπουργός Εξωτερικών 
του τσάρου επιφορτισμένος με το 

μεγάλο καθήκον να δώσει στα¬ 
θερή διέξοδο για τον Αυτοκρά- 
τορα στη Μεσόγειο, μετατρέπο- 
ντας τη Μεσόγειο σε ρώσικο φέ¬ 
ουδο. 

Αυτή η πολιτική απέτυχε πα¬ 
ρά την ηγεμονία που αναγνώρι- 
ζαν στον Τσάρο στα ελληνικά 
πράγματα η αγγλική και η γαλ¬ 
λική διπλωματία. Η βαθύτερη αι¬ 
τία γι’ αυτό βρίσκεται στη σύ¬ 
γκρουση του ελληνικού λαού με 
αυτό τον απολυταρχισμό, και κυ¬ 
ρίως με τη διαφθορά και τη λη¬ 
στεία που αυτός χρησιμοποιούσε 
σα βάση της εξουσίας του. Ο ελ¬ 
ληνικός λαός γνώρισε τη ρώσι¬ 
κη πολιτική με τον πιο οδυνηρό 
τρόπο, και μέσα στο 1821, και κυ¬ 
ρίως αμέσως μετά από αυτό. 
Χρειάστηκε η ωμή ρώσικη κυ¬ 
ριαρχία μέσω του Καποδίστρια 
και του Ρίκορντ, για να φανεί κα¬ 
θαρά στο λαό, ο απαίσιος ρόλος 
του ρώσικου κόμματος, του κόμ¬ 
ματος του Κολοκοτροινη. Εκεί¬ 
νο που άργησε να φανεί είναι ό¬ 
τι το ίδιο το ’21, αφού καθοδηγή¬ 
θηκε από την αρχή ως το τέλος 
από τον τσαρισμό, οδήγησε σε 
μια στρατηγική ήττα και οπισθο¬ 
δρόμηση την ελληνική κοινωνί¬ 
α, επειδή συνέτριψε την εύθρα- 
στη προη'μη ελληνική αστική τά¬ 
ξη του εμπορίου και της μανιφα- 
κτούρας. Γι’ αυτό η ρώσικη κυ¬ 
ριαρχία ήταν χειρότερη και από 
την οθωμανική. Ο Ένγκελς είδε 
σωστά ότι η ελληνική επανάστα¬ 
ση για να είναι πραγματικά ε¬ 
θνική απελευθερωτική, έπρεπε να 
γίνει μετά από 60 χρόνια. Όσο 
για τον Μαρξ, αυτός σαν την πιο 
επαναστατική κίνηση του λαού 
μας, είδε τη δολοφονία του Κα- 
ποδίστρια από τους Μαυρομιχα- 
λαΐους. Πραγματικά, αυτή η τυρ- 
ρανοκρατία που ήρθε λίγο μετά 
από την αντικαποδιστριακή εξέ¬ 
γερση, ήταν το προιτο προκλητι¬ 
κό χτύπημα του ελληνικού έ¬ 
θνους στον τσαρικό δεσποτισμό, 
τον κύριο εχθρό της δημοκρατί¬ 
ας και της προόδου σε όλη την 
Ευρώπη. 

Σημείωση 1: Η Ύδρα ήταν το 
κέντρο της αδύναμης αστικής τά¬ 
ξης, των αρβανιτών εμποροκαρα- 
βοκυραίων που τραβήχτηκαν με 
το ζόρι στην επανάσταση, που ε- 
ξαιτίας της ξέπεσαν στην πειρα¬ 
τεία, και που, παρ’ ολ’ αυτά, συ- 
νεισέφεραν στο στρατιωτικό ε¬ 
πίπεδο σ’ αυτήν, πολύ περισσό¬ 
τερο από τις άτακτες συμμορίες, 
τις ληστρικές απέναντι στο λαό, 
του ροισόδουλου Κολοκοτροίνη. 
Η Ύδρα έγινε η βάση του σχετι¬ 
κά πιο προοδευτικού από τα τρί¬ 
α κόμματα, του αγγλικού. 

Σημείωση 2: Αρχηγός αυτού 
του στρατού ήταν ο Νικηταράς 
(ο επονομαζόμενος τουρκοφά¬ 
γος), από τα στρατιωτικά στελέ¬ 
χη του ρώσικου κόμματος. 




Σελίδα 6 


ΝΕΑ ΑΝΑΤΟΛΗ 


ΠΑΡΑΣΚΕΥΗ 31 ΙΟΥΛΗ 1998 


ΜΕΓΑΛΗΣ ΣΗΜΑΣΙΑΣ ΠΟΛΙΤΙΚΗ ΕΚΔΗΛΩΣΗ ΤΟΥ 
«ΟΥΡΑΝΙΟΥ ΤΟΞΟΥ» ΣΤΗ ΦΛΩΡΙΝΑ 

• Δυναμώνει η ενότητα ανάμεσα στους Μακεδόνες και Έλληνες δημοκράτες και διεδνιστές 

• Η κλίκα Πασόη βάζει εμπόδια και προβοκάρει 


Π ραγματοποιήθηκε στη Φλώρινα στις 19 του Ιούνη στο 
πλαίσιο του γιορτασμού της επετείου του Ίλιντεν, 
πολιτική εκδήλωση του Ουράνιου Τόξου και με την 
ευκαιρία της συμπλήρωσης 50 χρόνων από την έξοδο των παι¬ 
διών φυγάδων (Μακεδόνων και Ελλήνων) τα οποία αναγκά¬ 
στηκαν να φύγουν από την Ελλάδα κατά τη διάρκεια του εμφύ¬ 
λιου πολέμου 1946-1949. Τα παιδιά φυγάδες ήταν τα παιδιά που 
προστάτευσε ο ΔΣΕ για να μην πεθάνουν από τις επιθέσεις των 
μοναρχοφασιστών, και τα οποία συνοδέυσε με την έγκριση των 
γονιών τους σε φιλικές τότε χώρες, εξασφαλίζοντας τους, σε 
συνεργασία με το παγκόσμιο, επαναστατικό και δημοκρατικό 
κίνημα, τις καλύτερες συνθήκες ζωής και μόρφωσης. Από αυτά 
τα παιδιά, οι Μακεδόνες εμποδίζονται να επιστρέφουν στην Ελ¬ 
λάδα με τον ίδιο τρόπο που εμποδίζονται οι πρόσφυγες Μακε¬ 
δόνες του ΛΣΕ. 


Θέμα της εκδήλωσης ήταν “Η 
εθνοκάθαρση στα Βαλκάνια από 
τις αρχές του αιώνα και οι πολι¬ 
τικοί πρόσφυγες. Προτάσεις για 
την αποτροπή τέτοιων φαινομέ¬ 
νων στο παρόν και το μέλλον”. 

Στο τραπέζι των ομιλητών ή¬ 
ταν από το Ουράνιο Τόξο ο Παύ¬ 
λος Βοσκόπουλος, από την Τούρ¬ 
κικη μειονοτική κίνηση για τα 
ανθρώπινα και μειονοτικά δι¬ 
καιώματα ο Ιμπραήμ Ονσούνο- 
γλου, από το Ελληνικό Παρατη¬ 
ρητήριο των Συμφωνιών του Ελ¬ 
σίνκι ο Παναγιώτης Δημητράς, 
από τον Σύλλογο των Μακεδό¬ 
νων παιδιών φυγάδων από τον 
Καναδά ο Σταύρε Κόστοφσκι και 
από την ΟΑΚΚΕ ο Ηλίας Ζαφει- 
ρόπουλος. 

Όπως κάθε συγκέντρωση του 
Ουράνιου Τόξου έτσι και αυτή 
χαρακτηρίστηκε από την εθνοκά¬ 
θαρση που γίνεται στο πάνελ των 
ομιλητών. Για άλλη μια φορά το 
ελληνικό Υπουργείο Εξωτερικών 
σταμάτησε στα σύνορα τρεις προ¬ 
σκεκλημένους του Ουρ. Τόξου. Οι 
δύο ήταν ηγετικά στελέχη του 
Συλλόγου παιδιών φυγάδων του 
Καναδά, ο Ρΐστο Τσατσκίροφσκι 
και Γκέργκι Πλούκοφσκι εκ των 
οποίων ο πρώτος ήταν ο προ¬ 
γραμματισμένος ομιλητής (αντι- 
καταστάθηκε από τον Κόστοφ- 
σκι). Ο τρίτος ήταν κι αυτός Μα- 
κεδόνας πρόσφυγας, εκπρόσωπος 
της ΑδδοοΗΐίοη ϋί§ηί1γ από τη 
Δημ. της Μακεδονίας. (Από προ¬ 
σωπικό κώλυμμα δεν μπόρεσε να 
παρευρεθεί ο εκπρόσωπος των 
προσφύγων θυμάτων του πολέμου 
από τη Βοσνία Ερζεγοβίνη). 

Δεν σκοπεύουμε σ’ αυτό εδώ το 
σημείωμα να κάνουμε εκτετα¬ 
μένες αναφορές στις τοποθετή¬ 
σεις των ομιλητών, στις ερωτή¬ 
σεις που έγιναν από κάτω και τις 
απαντήσεις που δόθηκαν σ’ αυ¬ 
τές, Οι διοργανωτές έχουν μα¬ 
γνητοφωνήσει την εκδήλωση, και 
σε ένα επόμενο φύλλο της Νέας 
Ζόρας υποθέτουμε ότι θα υπάρ¬ 
χει, όπως και για την προηγού¬ 
μενη εκδήλωση του Ουρ. Τόξου, 
την άνοιξη του ’97, διεξοδική πα¬ 
ρουσίασή τους. Αυτή θα φροντί¬ 
σουμε να την κάνουμε γνωστή 
και στους αναγνώστες της Ν. Α¬ 
νατολής. 

Πρέπει ωστόσο να συμπυκνώ¬ 
σουμε εδώ το πνεύμα των τοπο¬ 
θετήσεων που γενικά συνέπεσαν 


με το πολιτικοϊδεολογικό πλαί¬ 
σιο μέσα στο οποίο με πρωτοπό¬ 
ρο τρόπο κινείται το Ουρ. Τόξο, 
ιδιαίτερα από την εποχή του Συ¬ 
νεδρίου του. Δεν είναι καθόλου 
τυχαίο ότι το ίδιο το θέμα της εκ¬ 
δήλωσης ξέφυγε από τις συνηθι¬ 
σμένες στενές καταγγελίες μιας 
καταπιεσμένης εθνικής μειονότη¬ 
τας ενάντια στην άρχουσα τάξη 
και τον κρατικό μηχανισμό της 
δοσμένης χώρας,. Η καταγγελία 
της εθνοκάθαρσης γενικά στα 
Βαλκάνια δεν θα μπορούσε παρά 
να σημαίνει την καταγγελία όχι 
ενός, αλλά όλων των βαλκανι¬ 
κών σοβινισμών, οπότε και του 
σοβινισμού γενικότερα. 

Ήδη η συνάντηση των βαλκα¬ 
νικών μειονοτήτων στο Τέτοβο 
την περασμένη χρονιά, που είχε 
γίνει με πρωτοβουλία των μακε¬ 
δόνων πολιτικών προσφύγων, εί¬ 
χε ξεκαθαρίσει το ζήτημα: η υπε¬ 
ράσπιση των δημοκρατικών δι¬ 
καιωμάτων των εθνικών μειονο¬ 
τήτων θα πρέπει να συνδυάζεται 
με το σεβασμό της κρατικής κυ¬ 
ριαρχίας και των συνόρων της 
χώρας στην οποία ζουν. Ο σοβι¬ 
νισμός συνήθως κρύβεται πίσω α¬ 
πό την καταπάτηση των πρώτων 
για να αμφισβητήσει τα δεύτερα. 
Οι Μακεδόνες σαν λαός, είναι σε 
θέση να καταλαβαίνουν αυτό το 
τέχνασμα καλύτερα από τον κα¬ 
θένα, αφού προσφέρουν τα πιο ε¬ 
κτεταμένα δημοκρατικά δικαιώ¬ 
ματα στην αλβανική μειονότητα 
του Τέτοβο και παρ’ όλα αυτά α¬ 
πειλούνται με διαμελισμό από τον 
αλβανικό σοβινισμό. 

Είναι χαρακτηριστικό λοιπόν 
που τόσο ο Κόστοφσκι όσο και ο 
Ονσούνογλου ξεκαθάρισαν μέσα 
στο αμείλικτο και συγκλονιστι¬ 
κό τους κατηγορώ του ελληνικού 
σοβινισμού, ότι δεν πρέπει να πε¬ 
ράσουν μεγαλοκρατικές ιδέες 
στις εθνικές μειονότητες και ότι 
δεν πρέπει σε καμία περίπτωση 
να αμφισβητηθούν τα σύνορα της 
χώρας. 

Ο σ. Ζαφειρόπουλος στην το¬ 
ποθέτησή του συνόψισε την αρ¬ 
νητική βαλκανική εμπειρία, την 
παλιότερη και πιο πολύ τη σύγ¬ 
χρονη πάνω στο μειονοτικό, πε¬ 
ριέγραψε πώς αυτό χρησιμοποιεί¬ 
ται σαν μοχλός της εδαφικής ε¬ 
πέκτασης, και έβαλε με σαφήνεια 
σαν αναγκαιότητα για την ειρή¬ 
νη τον σεβασμό της διπλής αρ¬ 


χής: δημοκρατία στις εθνικές 
μειονότητες, σεβασμός των 
κρατικών συνόρων στα Βαλκά¬ 
νια, και μη επέμβαση του ενός 
κράτους στα εσωτερικά του άλ¬ 
λου μέσω των μειονοτήτων. Ταυ¬ 
τόχρονα κατήγγειλε τον ελληνι¬ 
κό σοβινισμό για τη φασιστική 
βαρβαρότητα στην οποία ετοιμά¬ 
ζεται να ρίξει την Ελλάδα. 

Αυτή η εκδήλωση του Ουρ. Τό¬ 
ξου βάθυνε ακόμα περισσότερο 
τους δεσμούς που ολοένα ανα¬ 
πτύσσονται ανάμεσα στη μακε¬ 
δονική εθνική μειονότητα και τον 
ελληνικό λαό, και πιο πολύ ανά¬ 
μεσα στους δημοκράτες και διε- 
θνιστές των δύο πλευρών. Πραγ¬ 
ματικά είναι κάτι το σπάνιο για 
τη βαλκανική πραγματικότητα 
μια εθνική μειονότητα και μάλι¬ 
στα τόσο καταπιεσμένη, να προ¬ 
χωρήσει τόσο πολύ στο δρόμο του 
διεθνισμού και της αλληλοκατα¬ 
νόησης, ώστε να απαιτήσει δη¬ 
μοκρατία δίνοντας ταυτόχρονα το 
χέρι της στο λαό της χώρας που 
την καταπιέζει και αγκαλιάζο¬ 
ντας κάθε άλλη εθνική μειονό¬ 
τητα αυτής της χώρας. 

Το κλίμα που επικράτησε στη 
συνάντηση της Φλώρινας εκφρά¬ 
στηκε από την τοποθέτηση μέσα 
στο ακροατήριο του παλιού Οεσ- 
σαλονικιού δημοκράτη και διε- 
θνιστή Γ. Νακρατζά που χαιρέ¬ 
τησε με ενθουσιασμό τη γραμμή 
της δημοκρατικής ενότητας των 
εθνικά Μακεδόνων, των Ελλή¬ 
νων και των Τούρκων, μέσα σε 
ένα κοινό ευρωπαϊκό διεθνιστι- 
κό ρεύμα. 

Αυτή η πραγματικά διεθνιστι- 
κή και ειρηνόφιλη ενότητα των 
Μακεδόνων, Τούρκων και Ελλή¬ 
νων δημοκρατών που φανερώ¬ 
θηκε στην εκδήλωση της Φλώρι¬ 
νας, δείχνει το μοναδικό δρόμο 
για να απελευθερωθεί ο ελληνι¬ 
κός λαός όλων των εθνοτήτων α¬ 
πό το μεγάλο κοινό εχθρό που λέ¬ 
γεται ελληνικός σοβινισμός. Αυ¬ 
τό σε ότι αφορά τη δίκιά μας χώ¬ 
ρα. Σε ότι αφορά όλα τα Βαλκά¬ 
νια ο κοινός εχθρός των λαών εί¬ 
ναι οι βαλκανικοί σοβινισμοί. Ει¬ 
δικά στα Βαλκάνια, η αντιϊμπε- 
ριαλιστική πάλη περνάει σήμερα 
μέσα από την απομόνωση και συ¬ 
ντριβή των βαλκανικών σοβινι¬ 
σμών. Πραγματικά ο ιμπεριαλι¬ 
σμός, κατά κύριο λόγο ο ρώσι- 
κος, εγκαθιστά την κυριαρχία του 
κυρίως χάρη στις διακρατικές ε¬ 
θνικιστικές αντιθέσεις. 

Δεν είναι λοιπόν καθόλου πα¬ 
ράξενο που μια τέτοια πρωτοπό¬ 
ρα γραμμή αντιεθνικιστικής ενό¬ 
τητας των λαών συναντάει στο 
δρόμο της τη χειρότερη έχθρα και 
τα μεγαλύτερα εμπόδια. 

Στη συγκεκριμένη περίπτωση η 
εκδήλωση του Ουράνιου Τόξου 
δέχθηκε μια συνδυασμένη επίθε¬ 
ση του ελληνικού και του μακε¬ 
δονικού σοβινισμού. Στην πραγ¬ 
ματικότητα ο πρώτος χτύπησε μέ¬ 
σω του δεύτερου. 

Τον τελευταίο καιρό η κλίκα 


Σιδηρόπουλου-Τσαρκνιά βρήκε 
τον πολιτικό της εκφραστή στο 
πρόσωπο του γνωστού μας και- 
ροσκόπου Πασόη. Αυτός αφού 
φέρθηκε για χρόνια με υποχωρη¬ 
τικό τρόπο απέναντι στο ελληνι¬ 
κό εθνικιστικό καθεστώς και ε- 
πέζησε πουλώντας τοπικιστικό 
μακεδονισμό και αφού απομονώ¬ 
θηκε στο Ουρ. Τόξο μετά το Συ¬ 
νέδριο του, διάλεξε τον δρόμο της 
διάσπασης, της καπηλείας του ο¬ 
νόματος Ουρ. Τόξο και τελικά του 
μακεδονικού σοβινισμού. 

Τις μέρες λοιπόν που το Ουρ. 
Τόξο οργάνωνε την εκδήλωση 
της Φλώρινας, η παραπάνω “Α¬ 
γία Τριάδα” Πασόη-Τσαρκνιά- 
Σιδηρόπουλου, σε συνεργασία με 
ένα τυχοδιώκτη μακεδόνα εθνι- 
κιστή ονόματι Ντόνεφσκι, που εί¬ 
χε αρπάξει την εκπροσώπηση του 
Συλλόγου των παιδιών φυγάδων 
που ζουν στη Δημ. της Μακεδο¬ 
νίας, οργάνωσαν την ίδια μέρα 
μαζική εκδήλωση στην Έδεσσα 
καλώντας θορυβωδώς εκατοντά¬ 
δες πρόσφυγες Μακεδόνες, παι¬ 
διά φυγάδες που θα περνούσαν 
με πούλμαν τα σύνορα την ίδια 
μέρα. Ο ελληνικός σοβινισμός δεν 
έχασε την ευκαιρία. Πιάστηκε και 
από κάποιες πρόσφατες δηλώσεις 
του Γκλιγκόροφ για τη μειονό¬ 
τητα στην Ελλάδα (που οφείλο¬ 
νται κατά τη γνώμη μας στην πί¬ 
εση του αναπτυσσόμενου μακε¬ 
δονικού εθνικισμού), και εξαπέ¬ 
λυσε επίθεση στο Ουρ. Τόξο. 

Άλλοι επίτηδες και άλλοι από 
άγνοια έκαναν έναν αχταρμά τον 
Γκλιγκόροφ, τον Πασόη και τον 
Βοσκόπουλο και έγραψαν μια 
σειρά επιθετικά άρθρα στα κλασ¬ 
σικά σοβινιστικά έντυπα (Ελ. Τύ¬ 
πος, Αδέσμευτος, Ελ. Ώρα κ.λπ.) 
αλλά και στα πιο μαζικά (Ελευ¬ 
θεροτυπία) ενάντια στην εκδήλω¬ 
ση του Ουρ. Τόξου, ταυτίζοντάς 
την με εκείνη της Έδεσσας και 
με τις εκδηλώσεις για τα παιδιά 
φυγάδες και το Ιλιντεν στη Δημ. 
της Μακεδονίας. 

Ο Πασόης είναι ο κύριος υπεύ¬ 
θυνος αυτής της επίθεσης, αφού 
η εκδήλωσή του της Έδεσσας 
λειτούργησε προβοκατόρικα. Στο 
λαό της Έδεσσας και του νομού 
Πέλλας γενικά δεν έχει γίνει ού¬ 
τε η στοιχειώδης δουλειά διαφώ¬ 
τισης για να σπάσουν οι εθνικι¬ 
στικές προκαταλήψεις. Και πώς 
να γίνει κάτι τέτοιο από τη σε- 
χταριστική ομάδα Πασόη; Το 
ξαφνικό λοιπόν και θορυβώδες 
κάλεσμα τόσων Μακεδόνων έξω 
από τα σύνορα για μια μαζική μα¬ 
κεδονική εκδήλωση μέσα σε ένα 
από τα άντρα του ελληνικού σο¬ 
βινισμού, ήταν εύκολο να καταγ¬ 
γελθεί σαν “σκοπιανή αλυτρωτι- 
κή πρόκληση”. Οι Έλληνες σο¬ 
βινιστές μοίρασαν προκηρύξεις 
κατά της εκδήλωσης στην Έδεσ¬ 
σα. 

Μετά από όλα αυτά το ελλη¬ 
νικό Υπουργείο Εξωτερικών 
σταμάτησε τα πούλμαν στα σύνο¬ 


ρα και άφησε να περάσουν 76 ά¬ 
τομα από τα 120 που ήταν συνολι¬ 
κά. Τους υπόλοιπους τους “έκο¬ 
ψε”. 

Αυτή η κίνηση του ελληνικού Υ¬ 
πουργείου Εξωτερικών δεν πρέπει 
να ήταν ολότελα έξω από το πο¬ 
λιτικό πνεύμα της στιγμής. Ο Πά¬ 
γκαλος βρήκε ευκαιρία να ασκεί 
τις συνηθισμένες του πιέσεις στη 
Δημ. της Μακεδονίας για να κό¬ 
ψει τους δρόμους ενότητας που 
διαμορφώνονται ανάμεσα στην 
χώρα αυτή και την Τουρκία μπρο¬ 
στά στην απειλή του διαμελισμού 
της από τον αλβανικό σοβινισμό. 
Σημασία όμως έχει ότι, με κάποιο 
τρόπο, δόθηκε στους έλληνες σο¬ 
βινιστές η ευκαιρία να χτυπήσουν 
τους Μακεδόνες και τη μειονότη¬ 
τα. 

Το Ουρ. Τόξο πάντως έκανε ότι 
μπορούσε για να μετριάσει τη ζη¬ 
μιά. Τα στελέχη του υποδέχθηκαν 
τους Μακεδόνες στα σύνορα και 
τους συνοδέυσαν μέχρι την Έδεσ¬ 
σα, όπου βέβαια καμιά συγκέντρω¬ 
ση του Πασόη δεν πραγματοποιή¬ 
θηκε κάτω από αυτές τις συνθή¬ 
κες της προβοκάτσιας. Συνθήκες, 
όπου η δυσπιστία του πληθυσμού 
συνδυαζόταν με μια άνευ προηγου¬ 
μένου αστυνομική παρουσία. Έτσι 
οι καλεσμένοι έκαναν μια τουρι¬ 
στικού τύπου βόλτα και επέ¬ 
στρεψαν στη Δημ. της Μακεδονί¬ 
ας. Όμως μια περιττή λάσπη πά¬ 
νω στο Ουρ. Τόξο είχε πέσει. 

Πάντως όσες προβοκάτσιες και 
να επιχειρήσουν ο ελληνικός και 
ο μακεδονικός σοβινισμός, τα 
πράγματα δεν θα είναι καθόλου α¬ 
πλά γι’ αυτούς. Το ενωτικό διε- 
θνιστικό πνεύμα είναι ισχυρό μέ¬ 
σα στους έλληνες δημοκράτες και 
τους μακεδόνες της εθνικής μειο¬ 
νότητας . 

Κατά τη γνώμη μας ο αληθινός 
κίνδυνος γι’ αυτή την ενότητα σε 
αυτή τη φάση βρίσκεται στον ύ¬ 
πουλο πόλεμο “χαμηλής έντασης” 
που διεξάγει ο δημοκρατικοφανής 
σοσιαλ-φασισμός ενάντια σ’ αυτή 
την προσέγγιση. Αναφερόμαστε ε¬ 
δώ στον πόλεμο-απομόνωση που 
επιχειρεί ο ΣΥΝ και τα πλοκάμια 
του (Τμήμα Ανθρωπίνων Δικαιω¬ 
μάτων του ΣΥΝ, Δίκτυο, ΥΚΕ) ε¬ 
νάντια στο Ουρ. Τόξο, την ΟΑΚ¬ 
ΚΕ και τους δημοκράτες της τούρ¬ 
κικης μειονότητας επειδή βαδίζουν 
με συνέπεια έξω από τις δικές τους 
μηχανορραφίες που συνήθως στη¬ 
ρίζονται στο συμβιβασμό και τις 
γέφυρες με όλες τις πλευρές. Σ’ αυ¬ 
τό τον πόλεμο στο μέτωπο ειδικά 
της τούρκικης μειονότητας συμμε¬ 
τέχει και το ψευτοΚΚΕ. 

Η απάντηση στην πολύπλευρη ε¬ 
πίθεση του ελληνικού σοβινισμού 
και του σοσιαλ-φασισμού δεν μπο¬ 
ρεί παρά να είναι η μακρόχρονη 
υπομονετική δουλειά συσπείρωσης 
όλου του δημοκρατισμού μέσα στο 
λαό αυτής της χώρας όλων των 
εθνοτήτων. 

Άλλος δρόμος δεν υπάρχει. 

ΜΗΝΥΜΑ ΤΗΣ Κ.Ε ΤΗΣ ΟΑΚΚΕ 
ΠΡΟΣ ΤΟΥΣ ΜΑΚΕΔΟΝΕΣ 

ΠΟΛΙΤΙΚΟΥΣ ΠΡΟΣΦΥΓΕΣ 

Με την ευκαιρία της χρονιάτικης 
συγκέντρωσης στο Τέρνοβο 


Δ ημοσιεύουμε παρα 
κάτω μήνυμα που έ¬ 
στειλε η ΚΕ της ΟΑΚΚΕ 
προς τους Μακεδόνες πο¬ 
λιτικούς πρόσφυγες με την 
ευκαιρία της χρονιάτικης 
συγκέντρωσής τους στο 
Τέρνοβο της Λημοκρατίας 
της Μακεδονίας. 

Οι Μακεδόνες πολιτικοί 
πρόσφυγες είναι ένα κε¬ 
φάλαιο για την Ελλάδα, 
και η επιστροφή τους, η 
πρώτη απαίτηση για όλο 
το δημοκρατικό κίνημα 
των εθνικών μειονοτήτων 
στην Ελλάδα. Αυτή η επι¬ 
στροφή θα είναι η μεγαλύ¬ 
τερη απότιση φόρου τιμής 
και στον αγώνα του ΑΣΕ. 
Γι’ αυτό οι προδότες 
αυτού του αγώνα, το κόμ¬ 
μα του Φλωράκη, χτυπάνε 
το μακεδονικό επαναπα¬ 
τρισμό μαζί με όλους τους 
έλληνες σοβινιστές. Το 
μόνο επιχείρημα που χρη¬ 
σιμοποιούν γι’ αυτή τους 
την άθλια συμπεριφορά εί¬ 
ναι οι μεγαλομακεδονικές 
βλέψεις του μακεδονικού 
εθνικισμού. 

Γι’ αυτό η περήφανη ε¬ 
πιστροφή των Μακεδόνων 
πολιτικών προσφύγων 
μπορεί να κατορθωθεί όχι 
μόνο σε σύγκρουση με τον 
ελληνικό σοβινισμό, αλλά 
και σε ρήξη με τον μακε¬ 
δονικό, ώστε κανείς να 
μην μπορεί να βάζει εμπό¬ 
δια στη διεθνιστική ενό¬ 
τητα του ελληνικού λαού 
όλων των εθνοτήτων. 

Το μύνημα της Κεντρι¬ 
κής Επιτροπής έχει ως ε¬ 
ξής: 

ΜΗΝΥΜΑ ΤΗΣ ΚΕ¬ 
ΝΤΡΙΚΗΣ ΕΠΙΤΡΟΠΗΣ 
ΤΗΣ ΟΑΚΚΕ ΠΡΟΣ 
ΤΟΥΣ ΜΑΚΕΔΟΝΕΣ 
ΠΟΛΙΤΙΚΟΥΣ ΠΡΟΣΦΥ¬ 
ΓΕΣ 

Αγαπητοί φίλοι και σύντρο¬ 
φοι, 

Η Οργάνωση για την Ανα¬ 
συγκρότηση του ΚΚΕ (ΟΑΚ¬ 
ΚΕ) χαιρετίζει τους Μακεδό¬ 
νες πολιτικούς πρόσφυγες 
και υποστηρίζει με όλες τις 
δυνάμεις της, το δίκαιο αί¬ 
τημα τους για τη χωρίς όρους 
επιστροφή τους, στη χώρα 
που γεννήθηκαν και που την 
πότισαν με το αίμα τους, μέ¬ 


σα από τις γραμμές του ηρωι¬ 
κού Δημοκρατικού Στρατού 
Ελλάδας. 

Είναι το μεγαλύτερο σκάν¬ 
δαλο, για την πολιτική δη¬ 
μοκρατία στη χώρα μας, να 
είστε εσείς οι μοναδικοί πο¬ 
λιτικοί πρόσφυγες που αυτή 
τη στιγμή σας απαγορεύουν 
την επιστροφή. 

Και είναι τιμή για σας να 
υπερασπίζεστε τα ιδιαίτερα 
εθνικά χαραχτηριστικά σας, 
τη εθνική δηλαδή μακεδονι¬ 
κή σας καταγωγή. 

Έτσι, όπως σαν Μακεδόνες 
μπήκατε στον μεγάλο αγώνα 
όλου του λαού, για την λευ¬ 
τεριά, την ανεξαρτησία και 
την παλλαϊκή αναγέννηση 
της χώρας μας, και όπως σαν 
Μακεδόνες πήρατε το δρόμο 
της υποχρεωτικής προσφυ¬ 
γιάς, έτσι πρέπει και να γυ¬ 
ρίσετε: Σαν πολίτες της Ελ¬ 
λάδας, εθνικά Μακεδόνες. 

Αγαπητοί φίλοι και σύντρο¬ 
φοι, 

Το ζήτημα της επιστροφής 
των Μακεδόνων προσφύγων 
είναι ένα κεντρικό ζήτημα 
πολιτικής δημοκρατίας για 
όλη την Ελλάδα. 

Γιατί αυτοί που καταπιέ¬ 
ζουν τις εθνικές μειονότητες 
ετοιμάζουν για όλο το λαό, 
ανεξάρτητα από εθνικότητα, 
πόλεμο και φασισμό. 

Ο ελληνικός φασισμός, α¬ 
κολούθησε πάντα μια πολι¬ 
τική βίαιης εθνοκάθαρσης 
και εξόντωσης των εθνικών 
μειονοτήτων, στο όνομα της 
φυλετικής “ανωτερότητας 
του ελληνικού πολιτισμού”, 
και της “εθνικής ομογενοποΐ- 
ησης”. Βαθύτερος στόχος του 
ήταν η επέκταση. 

Σε αυτόν τον πολιτισμό της 
βαρβαρότητας, η ΟΑΚΚΕ α- 
ντιπαραθέτει τον πραγματι¬ 
κό διεθνιστικό πολιτισμό. 

Ζούμε σε μιά εποχή που οι 
δύο υπερδυνάμεις, Αμερική 
και Ρωσία, και πιο πολύ ο 
ρώσικος νεοτσαρισμός, χρη¬ 
σιμοποιούν τις εθνικές μειο¬ 
νότητες σε όλα τα Βαλκανι¬ 
κά κράτη, για να φέρουν την 
διάσπαση και μέσα από εκεί 
να κυριαρχήσουν. 

Απέναντι σε αυτή την τα¬ 
κτική, όλες οι δημοκρατικές 
δυνάμεις πρέπει να αντιπα- 
ραθέσουν μια πολιτική ενό¬ 
τητας και φιλίας ανάμεσα σε 
όλα τα κράτη και τα έθνη των 


Βαλκανίων, σύμφωνα με τον 
δρόμο που έχει χαράξει η Ε¬ 
νωμένη Ευρώπη. 

Βάση αυτής της πολιτικής 
δεν μπορεί να είναι άλλη από 
την αναγνώριση της εδαφι¬ 
κής κυριαρχίας του κάθε κρά¬ 
τους και ο σεβασμός των ση¬ 
μερινών διαμορφωμένων συ¬ 
νόρων. 

Η πάλη για την υπεράσπι¬ 
ση των δικαιωμάτων των ε¬ 
θνικών μειονοτήτων σε κάθε 
χώρα, είναι πάνω από όλα ζή¬ 
τημα δημοκρατικής πάλης 
του λαού στο εσωτερικό της 
συγκεκριμένης χώρας. Κάθε 
εξωτερική κρατική ανάμειξη 
στις εθνικές μειονότητες δεν 
κάνει τίποτα άλλο, παρά να 
φέρνει την αναταραχή, τη 
διάσπαση και τον πόλεμο. 

Τέτοια είναι και η απειλή 
που κρέμεται σήμερα πάνω α¬ 
πό την πολυεθνική και δημο¬ 
κρατική Δημοκρατία της 
Μακεδονίας εξαιτίας του αλ¬ 
βανικού σοβινισμού. Η ενό¬ 
τητα της Δημοκρατίας της 
Μακεδονίας κρίνει σήμερα 
την ειρήνη στα Βαλκάνια. 

Αγαπητοί φίλοι και σύντρο¬ 
φοι, 

Μέσα από αυτές τις γενι¬ 
κές αρχές υπερασπίζουμε και 
τα δικαιώματα της μακεδο¬ 
νικής και της τούρκικης 
μειονότητας στη χώρα μας. 

Γιατί παλεύουμε για την ε¬ 
νότητα όλου του λαού που 
ζει στην Ελλάδα, ανεξάρτη¬ 
τα από εθνότητα ή οποιαδή¬ 
ποτε άλλη διαφορά. 

Αυτή είναι η βάση για να 
μπορέσει ο λαός μας να στα¬ 
θεί στο ύψος που απαιτεί ο 
αγώνας για την ειρήνη και τη 
δημοκρατία στα Βαλκάνια. 

Γι’ αυτό η δίκιά σας επι¬ 
στροφή, χωρίς τον παραμικρό 
όρο που θα χτυπούσε την ε¬ 
θνική σας αξιοπρέπεια και 
συνείδηση, έχει γίνει δίκιά 
μας υπόθεση. Όσο έστω και 
ένας Μακεδόνας πρόσφυγας 
δεν μπορεί να γυρίσει στην 
Ελλάδα, οι έλληνες δημοκρά¬ 
τες δεν μπορούν να ησυχά¬ 
σουν. 

Αθήνα, 24 Ιούλη 1998 

Με αγωνιστικούς χαιρετι¬ 
σμούς 

Ηλίας Ζαφειρόπουλος 

Εκ μέρους της Κ.Ε της 

ΟΑΚΚΕ 


ΚΑΤΑΔΙΚΗ ΤΟΥ ΕΛΛΗΝΙΚΟΥ 
ΚΡΑΤΟΥΣ ΑΠΟ ΤΟ ΕΥΡΩΠΑΪΚΟ 
ΔΙΚΑΣΤΗΡΙΟ ΑΝΘΡΩΠΙΝΩΝ 
ΔΙΚΑΙΩΜΑΤΩΝ 

Γιά την καταπάτηση των δικαιωμάτων 
των Μακεδόνων 

Το Ευρωπαϊκό Δικαστήριο Ανθρωπίνων Δικαιωμάτων καταδίκασε 
στις 10-7-98 το ελληνικό κράτος για πρώτη φορά για παραβίαση 
δικαιωμάτων εθνικών μειονοτήτων. Μέχρι τώρα είχε καταδικαστεί 
εννέα φορές για την αφαίρεση δικαιωμάτων από τους Ιεχωβάδες (7), 
τους καθολικούς (1 φορά) και τους προτεστάντες (1 φορά). 

Τώρα το ελληνικό κράτος καταδικάστηκε για το κατ’ εξοχήν 
εγκληματικό του χαρακτηριστικό, την καταπίεση των εθνικών 
μειονοτήτων. Συγκεκριμένα καταδικάστηκε γιατί τα ελληνικά 
δικαστήρια απαγόρευσαν στους Μακεδόνες μειονοτικούς το 1990 να 
ιδρύσουν σύλλογο με το όνομα “Στέγη Μακεδονικού Πολιτισμού”. 

Παραθέτουμε παρακάτω απόσπασμα από την ανακοίνωση στις 13- 
7-98 του Ελληνικού Παρατηρητήριου των Συμφωνιών του Ελσίνκι 
σχετικό με αυτή την απόφαση: 

“Το σημαντικότερο σημείο της πρόσφατης απόφασης είναι η 
τοποθέτηση του Λικαστηρίου στην άποψη της ελληνικής δικαιοσύ¬ 
νης και της ελληνικής κυβέρνησης ότι η Στέγη Μακεδονικού 
Πολιτισμού απαγορεύτηκε επειδή οι ιδρυτές της στόχευαν όχι σε 
απλή πολιτιστική δραστηριότητα αλλά στην υποστήριξη της ύπαρξης 
μακεδονικής μειονότητας. Η τελευταία ως γνωστόν θεωρείται 
“ανύπαρκτη ” στην Ελλάδα. “ανυπαρξία’' που τεκμηρίωσε η ελληνική 
δικαιοσύνη και πολιτεία με πλήθος “επιστημονικών” παραπομπών 
ακόμα και σε κείμενα των ναζιστών στη διάρκεια της κατοχής. Στην 
αντίκρουση αυτού του ισχυρισμού, το Ευρωπαϊκό Δικαστήριο κάνει 
αναφορά στο δεσμευτικό χαρακτήρα για την Ελλάδα των κειμένων 
του ΟΑΣΕ που έχει υπογράψει και που συνήθως θεωρούνται απλώς 
διακηρυκτικά και χωρίς νομική αξία. Αφού το Δικαστήριο διαπιστώ¬ 
νει πως οι στόχοι της Στέγης είναι ξεκάθαροι και νόμιμοι, προσθέτει 
ότι: 

“Ακόμα και αν υποτεθεί πως οι ιδρυτές ενός παρόμοιου 
σωματείου δηλώνουν πως έχουν μειονοτική συνείδηση, το 
κείμενο της Συνάντησης της Κοπεγχάγης του ΟΑΣΕ της 29 
Ιουνίου 1990 και της Χάρτας των Παρισίων για μια Νέα 
Ευρώπη της 21 Νοεμβρίου 1990 -που έχει υπογράψει η Ελλά¬ 
δα- τους επιτρέπουν να ιδρύουν σωματεία για την προστασία 
της πολιτιστικής και πνευματικής τους κληρονομιάς”. 


Απόφαση Τζοχατζόπουλου για 
εμπόλεμο 
Ελλάδας-Τουρκ ί ας 

Με απόφαση του Τσοχατζόπουλου αναγνωρίστηκε σαν εμπόλεμη η 
περίοδος από 20 Ιουλίου ως 20 Αυγούστου. Πρόκειται για μια 
ιστορικά αντιδραστική απόφαση με πελώριες πολιτικές συνέπειες. 

Εμπόλεμη περίοδος σημαίνει ότι μεταξύ 20 Ιούλη και 20 
Αυγούστου υπήρξε ελληνοτουρκικός πόλεμος. Η αλήθεια είναι ότι σ’ 
αυτή την περίοδο υπήρξε κυπριο-τουρκικός πόλεμος που προκλήθηκε 
κυρίως εξ αιτίας της ελληνικής στρατιωτικής επέμβασης - 
πραξικοπήματος στο νησί για την ανατροπή του Μακάριου από τον 
Ιωαννίδη. 

Αν μεταξύ 20 Ιούλη και 20 Αυγούστου είχαμε ελληνοτουρκικό 
πόλεμο, αυτό επίσης σημαίνει ότι το νησί ήταν υπό ελληνική 
κηδεμονία και πιθανά ότι ακόμα και σήμερα αναγνωρίζεται σαν 
τέτοιο. Αυτό σημαίνει ότι η Κύπρος θεωρείται κατεχόμενο ελληνικό 
έδαφος. Δηλαδή είμαστε και τώρα σε ακήρυχτο πόλεμο με την 
Τουρκία. 

Αυτή η επαίσχυντη απόφαση πρέπει να ανατραπεί. 

Εννοείται ότι το πρόσχημα της εφαρμογής της το έδωσαν οι 
στρατιώτες της ΕΛΔΥΚ που ζητούσαν πάντα αποζημίωση για τους 
τραυματισμούς τους καθώς και οι συγγενείς των θυμάτων. 

Αυτοί οι άνθρωποι δεν δικαιούνται φροντίδες για την αναπηρία 
τους και αποζημιώσεις όσο δεν καταγγέλεται η δράση της ΕΛΔΥΚ 
σαν δράση στρατού κατοχής στην Κύπρο τουλάχιστον πριν τις 20 
Ιούλη του 1974. 

Λιγότερο εθνικό μίσος στην άλλη 
όχθη του Αιγαίου 

Στις 19 Ιουλίου 1998, ο ΠΑΟΚ νίκησε 2-0 την τουρκική Γαλατασαράϊ, 
μπροστά σε 7.000 Τούρκους και 1.000 Έλληνες μετανάστες, στο γήπεδο 
του Μάνχαϊμ στη Γερμανία. Στο τέλος του αγώνα, οι Τούρκοι φίλαθλοι 
αποθέωσαν την ελληνική ομάδα και αποδοκίμασαν έντονα τους παίκτες 
της Γαλατασαράϊ (Ελευθεροτυπία, 20/7/1998). 

Ο τούρκικος λαός έχει δείξει πολλές φορές φιλελληνικά αισθήματα 
που πάντα προκαλούν εντύπωση στους έλληνες “πατριώτες”. Αντίθετα, ο 
αντιτουρκισμός που καλλιεργείται έντονα στο λαό μας, τον έχει εμποδί¬ 
σει από παρόμοιες εκδηλώσεις αυθόρμητης φιλίας προς τους γείτονες 
του. Οι συμπεριφορές αυτές είναι ενδεικτικές για την πολιτική που 
ακολουθείται σε κάθε χώρα και αποδεικνύει για άλλη μια φορά ότι ο 
επιθετιστής στις σχέσεις των δύο χωρών είναι η Ελλάδα. 

ΚΟΣΟΒΟ: ΞΕΣΚΕΠΑΖΕΤΑΙ Ο 
ΒΡΩΜΙΚΟΣ ΡΟΛΟΣ ΤΟΥ 
ΑΛΒΑΝΙΚΟΥ ΣΟΒΙΝΙΣΜΟΥ 


Ο Απελευθερωτικός Στρατός 
του Κόσσοβου (ΑΣΚ) ξε¬ 
σκεπάζεται και στους πιο δύσπι¬ 
στους μετά από τις πρόσφατες δη¬ 
λώσεις του ηγέτη του Γιακούπ 
Κράσνικι ότι “στόχος της οργά¬ 
νωσης είναι η ένωση όλων των 
αλβανικών εδαφών της Αλβανί¬ 
ας, του Κόσσοβου, της Μακεδο¬ 
νίας και του Μαυροβούνιου” (Ε¬ 
λευθεροτυπία, 29 Ιούλη). 

Να λοιπόν ποιο είναι το έκτρωμα 
στη συγκεκριμένη σύγκρουση στο 
Κόσσοβο. Να που ο επόμενος μαθη¬ 
τής της Σερβίας στην αιματηρή χά¬ 
ραξη νέων συνόρων στα Βαλκάνια, εί¬ 
ναι ο αλβανικός σοβινισμός. Ο κύριος 
εχθρός αυτή τη στιγμή της βαλκανι¬ 
κής ειρήνης είναι ο αλβανικός σοβι¬ 
νισμός. Η υπεράσπιση των δημοκρα¬ 
τικών δικαιωμάτων των Κοσσσοβά- 
ρων απέναντι στη σέρβικη καταπίε¬ 
ση προϋποθέτει την καταδίκη του σο¬ 
βινισμού της Μεγάλης Αλβανίας, δη¬ 
λαδή την καταδίκη του ΑΣΚ καθώς 
και την καταδίκη της πολιτικής υπέρ 
του ανεξάρτητου κράτους του Κόσ¬ 
σοβου του ίδιου του Ρουγκόβα. Δεν 
είναι άλλωστε τυχαίο ότι η πολιτική 
του δεύτερου υποτάχθηκε πια στους 
αποσχιστές του ΑΣΚ. 

Η δήλωση του Κράσνικι είναι ση¬ 
μαντική γιατί ως τα τώρα ο αλβανι¬ 
κός σοβινισμός κρυβόταν κάτω από 
τη σέρβικη καταπίεση και τη σέρβι¬ 
κη κτηνωδία στη Βοσνία. Τώρα όμως 
που θέλει να διαμελίσει τη Δημ. της 
Μακεδονίας ξεσκεπάζεται σε κάθε 
δημοκράτη. Έχουμε ξαναγράψει ότι 
ο αλβανικός σοβινισμός στο τέλος, ό¬ 
πως κάθε θρασύδειλος τραμπούκος, θα 
ξεσπάσει στην αδύναμη Δημ. της Μα¬ 
κεδονίας αφού αποτύχει στην ισχυρή 
Σερβία. 

Το ζήτημα είναι να μη φτάσουμε ως 
εκεί. Ήδη ο ΑΣΚ βάζει βόμβες στη 
Δημ. της Μακεδονίας και δημιουργεί 
συνοριακά επεισόδια προσπαθώντας 
να μεταφέρει οπλισμό στο Κόσσοβο 


μέσω του Τέτοβου. Η ειρήνη στα Βαλ¬ 
κάνια συγκεντρώνεται τώρα στην υ¬ 
ποστήριξη της εδαφικής ακεραιότη¬ 
τας της Δημ. της Μακεδονίας, όπως 
λίγα χρόνια πριν συγκεντρωνόταν 
στην εδαφική ακεραιότητα της Βοσνί¬ 
ας. 

Η δύναμη των διαμελιστών βρίσκε¬ 
ται στην αμερικανο-ρωσική συμμαχΐα 
εναντίον του Μιλόσεβιτς. Στην ουσί¬ 
α οι Αμερικανοί υποστηρίζουν τους 
Ρώσους, που μέσω της υπό σέρβικης 
κατοχής τμήμαυτος της Βοσνίας (να- 
ζίστρια Πλάβτσιτς) και του Μαυρο¬ 
βούνιου (Τζουκάνοβιτς) περικυκλώ¬ 
νουν τη Σερβία. Οι Αμερικάνοι είναι 
ανοιχτά διαμελιστές και ο Κλίντον 
έχει αναθέσει στο βρωμερό Χόλ- 
μπρουκ αυτή τη δουλειά. Οι Ρώσοι 
παριστάνουν τον ενδιάμεσο για να 
μην τα χαλάσουν με τη Σερβία. 

Ρίχνουν λοιπόν τη γραμμή της “ι¬ 
σόρροπης πίεσης στις δύο πλευρές” 
(Σερβία - Κόσσοβο) (Πριμακόφ, Ελευ¬ 
θεροτυπία 29 Ιούλη). Στην πραγματι¬ 
κότητα οι Ρώσιο κινούν τα νήματα. 
Όσο η Βοσνία διαμελιζόταν από τους 
Σέρβους δεν υπήρχε ΑΣΚ. Μόλις η 
Βοσνία διαμελίστηκε για τα καλά και 
το σερβοκρατούμενο κομμάτι της πέ¬ 
ρασε στη Ρωσία, ξαφνικά εμφανίστη¬ 
κε ο ΑΣΚ. Πολύ συμπτωματικό για 
να είναι τέτοιο. Πολύ συμπτωματικό 
να σκάει η βόμβα Κόσσοβο μόλις έ¬ 
χουν εγκατασταθεί η Πλάβσιτς, ο 
Ντζουκάνοβιτς και ο Φάτος Νάνο στη 
σερβοκρατούμενη Βοσνία, το Μαυρο¬ 
βούνιο και την Αλβανία αντίστοιχα. 
Πολύ συμπτωματικό για να είναι αυ¬ 
θόρμητο. 

Εκείνο που φαίνεται να είναι αυ¬ 
θόρμητο είναι οι πρώτες αντιστάσεις 
σ’ αυτή την πολιτική. 

Η Ιταλία, με το στόμα του διορατι¬ 
κού υπουργού Εξωτερικών Πρόντι, 
είναι η πρώτη ευρωπαϊκή χώρα που 
καταδικάζει το διαμελισμό της Σερ¬ 
βίας και τον ΑΣΚ. 

Την ίδια θέση έχει πάρει προηγού¬ 


μενα η κοσμική Τουρκία που δεν πέφτει 
καθόλου στην παγίδα του αλβανικού I- 
σλάμ και υποστηρίζει ην ακαιρεότητα 
της Σερβίας. Τέλος την πιο καθαρή θέ¬ 
ση παίρνει η Δημ. της Μακεδονίας. Με 
δήλωσή του στην εφημερίδα Ντνέβνικ, 
ο Γκλιγκόροφ αρνείται να δώσει το έ¬ 
δαφος της χώρας του για αμερικάνικη 
“επιχείρηση κατά της Γιουγκοσλαβίας” 
(Αευτέρα 13 Ιούλη). 

Η μπόχα του ΑΣΚ είναι τόσο έντονη 
που ακόμα και ο αλβανός υπουργός εξω¬ 
τερικών Μίλο δήλωσε ότι ο Κρασνίκι 
δεν εκφράζει παρά ένα μέρος του ΑΣΚ. 

Ασφαλώς μέσα σ’ αυτή την πανδαι¬ 
σία ανωμαλίας και διεθνούς ίντριγκας 
τα τσιράκια της Μόσχας στη χώρα μας 
που έχουν σαν πιο συνεπή διπλωματι¬ 
κό εκπρόσωπό τους τον Τσοχατζόπου- 
λο παίρνουν κι αυτά την ενδιάμεση 
δήθεν γραμμή, ουσιαστικά την αντι-Μι- 
λόσεβιτς διαμελιστική θέση. Ο Τσοχα- 
τζόπουλος που χαιρέτησε τον εγκλημα¬ 
τία Μιλόσεβιτς όσο αυτός έσφαζε τη Βο¬ 
σνία, τώρα καλεί σε διεθνή πίεση ενά¬ 
ντια στο Μιλόσεβιτς. Επίσης τώρα δη¬ 
λώνει πως είναι άλλο η Βοσνία και άλ¬ 
λο το Κόσσοβο. “ Γιατί στη Βοσνία υ¬ 
πήρχε στρατιωτική λύση αλλά όχι στο 
Κόσσοβο. όπου είναι εφικτή μόνο η πο¬ 
λιτική λύση”. 

Αυτό σημαίνει ότι χρειάζεται διπλω¬ 
ματική πίεση για την πτώση του Μι¬ 
λόσεβιτς αλλά όχι νατοϊκός πόλέμος ε¬ 
νάντιά του. “Αν χρειαστεί στρατιωτική 
επέμβαση” λέει ο Τσόχατζόπουλος, “θα 
πρέπει να υπάρχει νόμιμη πολιτική βά¬ 
ση. να είναι αποφάσεις του Συμβουλίου 
Ασφαλείας του ΟΗΕ, και να ενταχθούν 
σε μια συνολική προσπάθεια των χω¬ 
ρών της Ευρώπης, των ΗΠΑ και της 
Ρωσίας” (Ελευθεροτυπία, 29 Ιούνη). 

Πόσο καλά ακούν τον αφεντικό τους 
τα θλιβερά σοβινιστάκια.. Πόσο δουλι¬ 
κά του ανοίγουν το δρόμο στα ματωμέ¬ 
να Βαλκάνια.. 


Ν.Δ: ΕΚΚΑΘΑΡΙΣΕΙΣ ΤΗΣ ΚΑΚΙΑΣ ΩΡΑΣ 

Οι πειθαρχικές ποινές στους εβερτικούς βουλευτές της Ν.Δ. Γιακουμάτο και Γιοβανούδα επιβλήθηκαν για 
λόγους “ηθικής”, κατά την εκδοχή του Καραμανλή και την επίσημη γραμμή του κόμματος. Ο Έβερτ μίλησε 
καθαρά για πολιτική σκοπιμότητα, και ο Μητσοτάκης άφησε αιχμές προς την ίδια κατεύθυνση. Η αλήθεια 
είναι ότι όποιος θέλει να μιλάει για “ηθική” στη Ν.Δ. είτε με δηλώσεις, είτε με ποινές, πρέπει πρώτα απ’ 
όλα να ξεκαθαρίσει για ποια ηθική μιλάει: για την ηθική του αστού δημοκράτη ή για την ηθική του ναζιστή 
υπερασπιστή του Γ' Ράϊχ, Καρατζαφέρη; Γιατί ποια ηθική μπορεί να έχει ένα κόμμα που φιλοξενεί στους 
κόλπους του ναζιστές; 

“Ποιο να είναι το συμπλήρωμα της Ν.Δ.” αναρωτιόταν ο Καρατζαφέρης στην εκπομπή του στο Τβίβ-αίγ, 
τη “Νέα Ελπίδα”, στις 16 Ιανουάριου 1998 για να δώσει και την απάντηση: “Είναι οι ευρισκόμενοι δεξιά της 
Ν.Α., η Χρυσή Αυγή, η οποία έχει πρωταγωνιστές του αγώνα και μπορεί με όσους έχει, πολλούς ή λίγους, 
να κάνει τόσο θόρυβο και να συμμετέχει όσο δεν μπορεί σήμερα δυστυχώς η ΟΝΝΕΑ”. Και συνεχίζει 
απυθυνόμενος στους “συναγωνιστές” του της Χρ. Αυγής: “Ελάτε στη διανομή της εξουσίας. Ελάτε να 
πάρετε ένα κομμάτι. Θα πάρουμε εμείς (η ΝΑ.) τα υπουργεία , πάρτε κι εσείς τη διοίκηση ενός οργανισμού, 
πάρτε ένα υφυπουργείο... 

Ο Καρατζαφέρης δεν πέρασε ούτε από Πειθαρχικό Συμβούλιο, ούτε από Επιτροπή Δεοντολογίας. Ο 
Καραμανλής δήλωσε το “ηθικό στίγμα” της Ν.Δ. όταν κάλυψε τις δημόσιες αυτές φιλοναζιστικές τοποθε¬ 
τήσεις, λέγοντας ότι “τα ιστορικά γεγονότα επιδέχονται διάφορες ερμηνείες”. Έρχεται λοιπόν τώρα να 
κάνει κάθαρση εναντίον του ευερέθιστου κουμπουροφόρου Γιακουμάτου, και του ερωτικά ανήσυχου Γιοβα- 
νούδη για να υπερασπίσει την ηθική στο κόμμα του και στο λαό. Διαγράφει τον Γιοβανούδη γιατί η προ'ιην 
ερωμένη του τον μήνυσε για ξυλοδαρμό και θέτει σε διαθεσιμότητα τον Γιακουμάτο γιατί απείλησε ότι θα 
πυροβολήσει τον Ρωμαίο, ύστερα από διάρρηξη που έγινε στο σπίτι του. Πράγματι ένα δημοκρατικό κόμμα 
δεν θα φιλοξενούσε στις τάξεις του δύο τέτοιους ανθρώπους. Αλλά, πρώτα-πρώτα θα έδιωχνε το ναζιστή 
Καρατζαφέρη. 

Η αλήθεια είναι ότι πρόκειται για μία κάθαρση όμοια με αυτές που έκανε συχνά ο Παπανδρέου στο 
ΠΑΣΟΚ δίνοντας ηγεμονία στη ρωσόδουλη φράξια. Ο Γιακουμάτος και ο Γιοβανούδης είναι δύο στελέχη 
της εβερτικής τάσης, τα οποία βρήκε την ευκαιρία να εκκαθαρίσει ο Καραμανλής αποφεύγοντας να δώσει 
την πολιτική πάλη. Γι’ αυτό, η απόφαση για τις ποινές συνάντησε την έντονη αντίδραση του Έβερτ. 

Ωστόσο, οι διαγραφές αυτές είναι διαφορετικές από τις διαγραφές των “έξι”. Οι “έξι” διαγράφηκαν για 
καθαρά πολιτικούς λόγους. Αποδεικνύεται τώρα ότι όταν ο Καραμανλής εκκαθάρισε τους εκπροσώπους της 
φιλοευρωπαϊκής τάσης μέσα στο κόμμα, έδιωξε το πιο ικανό στελεχικά και δημοκρατικό κομμάτι. Οι 
περιπτώσεις Γιακουμάτου, Γιοβανούδη αλλά και του Καραμηνά πριν από αυτούς δείχνουν την παρακμή της 
Ν.Δ. σαν κόμμα-συνεχιστής του παλιού φασισμού της αστικής τάξης των χιτών και των ΕΚΟΦιτών απ’ 
όπου προέκυψε και ο Έβερτ. Τέτοιοι υπάρχουν πολλοί μέσα στη Ν.Δ. Αυτή τη σαπίλα θα χρησιμοποιήσει ο 
Καραμανλής για να σύρει όλη τη Ν.Δ. στο άρμα του σοσιαλφασισμού. 


Δημήτρης Λιθοξόου 

ΕΛΛΗΝΙΚΟΣ 

ΑΝΤΙΜΑΚΕΔΟΝΙΚΟΣ 

ΑΓΩΝΑΣ 

Α’ 

Από το Ίλιντεν στη Ζαγκορίτσανη 
(1903-1905) 


Μεγάλη Πορεία 


Κυκλοφόρησε το σημαντικό βιβλίο του Δημ. 
Λιθοξόου 

«Ο Ελληνικός Αντιμακεδονικός Αγώνας» 
Εκδόσεις Μεγάλη Πορεία 
Δρχ. 4000 

Μπορείτε να το προμηθευτείτε σε πολλά 
βιβλιοπωλεία. 

Ανάμεσά τους «Θεμέλιο», «Εστία», «Ενδοχώρα», 
Πολιτεία» ή στα γραφεία μας Χαλκοκονδύλη 35. 


ΑΝΤΙΣΤΑΣΕΙΣ ΑΠΟ ΤΗΝ ΚΟΡΥΦΗ 
ΣΤΗΝ ΚΑΤΑΔΙΚΗ ΤΟΥ ΛΕΞΙΚΟΥ 
ΜΠΑΜΠΙΝΙΩΤΗ 

Ο εισαγγελέας του Αρείου Πάγου Δημόπουλος άσκησε αναίρε 
ση εναντίον της απόφασης του Μονομελούς Πρωτοδικείου Θεσ¬ 
σαλονίκης με την οποία απαγορεύτηκε η κυκλοφορία του λεξικού 
Μπαμπινιώτη. Ο Δημόπουλος θεώρησε ότι το σκεπτικό της απόφα¬ 
σης με την οποία διατάχθηκε η απάλειψη της ερμηνείας “οπαδός του 
ΠΑΟΚ” για το λήμμα “Βούλγαρος”, έρχεται σε αντίθεση με την ε¬ 
λευθερία της έκφρασης και της επιστημονικής έρευνας έτσι όπως 
αυτές κατοχυρώνονται στο Σύνταγμα. 

Με τη δικαστική αυτή ενέργεια, εκφράστηκε ο δημοκρατισμός της 
αστικής τάξης. Όλο το σοσιαλφασιστικό μπλοκ, ο ΣΥΝ, το ψευτοΚ- 
ΚΕ, το ΔΗΚΚΙ, η ΝΔ, όχι μόνο δεν αντέδρασαν, αλλά έδωσαν σκαν¬ 
δαλώδη κάλυψη σ’ αυτή την απαγόρευση. Όλοι αυτοί δεν δίνουν 
δεκάρα για τη δημοκρατία στη χώρα. Ειδικότερα, το ψευτοΚΚΕ και ο 
ΣΥΝ θέλουν να ευχαριστούν τους σοβινιστές που τους είναι απαραί¬ 
τητοι για να επιτύχουν την πολιτική εξάρτηση της Ελλάδας από τη 
Ρωσία. Η έλλειψη ουσιαστικής αντίδρασης, τόσο από τη φιλοευρωπα- 
ϊκή τάση του ΠΑΣΟΚ, όσο και από τους διαγραμμένους της ΝΔ, 
έδειξε για άλλη μια φορά την πολιτική τους αδυναμία. Αυτή η πολι¬ 
τική αδυναμία ήταν που τους οδήγησε να αναθέσουν σε ένα δικαστή 
το βάρος της υπεράσπισης του όλο και πιο πετσοκομένου αστικού 
δημοκρατισμού στη χώρα. 

Η μάχη της δημοκρατίας δεν μπορεί να δίνεται μόνο στις δικα¬ 
στικές αίθουσες. Το πιο δημοκρατικό κομμάτι της αστικής τάξης εί¬ 
ναι υποταγμένο στον σοσιαλφασισμό και δεν θέλει να δώσει αυτή τη 
μάχη, τουλάχιστον με όση συνέπεια μπορεί να έχει αυτή η τάξη απέ¬ 
ναντι στη δημοκρατία. Με αντιτούρκικη εξωτερική πολιτική, με την 
υπόθεση του ονόματος της Δημοκρατίας της Μακεδονίας εκκρεμές, 
με Πάγκαλο και Τσοχατζόπουλο, με εθνικές μειονότητες που δεν 
έχει ακόμα αναγνωρίσει, η κυβέρνηση Σημίτη δεν μπορεί παρά να 
δείχνει ανοχή στη σοβινιστική υστερία των χειρότερων παλιανθρώ¬ 
πων της Θεσσαλονίκης που καταπατούν τη δημοκρατία χωρίς καμία 
ενόχληση. 

Είναι χαρακτηριστικό ότι αυτός που έκανε θέμα το λεξικό Μπα- 
μπινιώτη στη Βουλή με επερώτηση του ήταν ο σοβινοφασίστας βου¬ 
λευτής της Ν.Δ. Χαϊτίδης, ο οποίος ζητά να μάθει από τον υπουργό 
Δικαιοσύνης τι μέτρα προτίθεται να πάρει “για να προστατέψει τους 
δικαστές και τους θίγόμενους πολίτες να ασκήσουν το λειτούργημά 
τους -οι πρώτοι- και το δικαίωμα της προσφυγής στη Αικαιοσύνη -οι 
δεύτεροι- χωρίς να υβρίζονται και να απειλούνται από “ομάδες πίε¬ 
σης” στις οποίες μετέχουν πρυτάνεις και καθηγητές”...! (Ελεύθερος 
Τύπος. 25/7/98). 

Ενάντια στην απόφαση έχει προσφύγει και ο ίδιος ο Μπαμπινιώ- 
της, ενώ δικάστηκε πριν από λίγες μέρες η αίτηση Ασφαλιστικών 
του προέδρου της Ευξείνου Λέσχης, Προκοπίδη, ενάντια στο λεξικό 
για την ερμηνεία του λήμματος “Πόντιος” ως “υπερβολικά αφελή”. 
Γι’ αυτή την αίτηση δεν έχει εκδοθεί ακόμα απόφαση. Να σημειωθεί 
ότι η πρόεδρος του δικαστηρίου είναι ποντιακής καταγωγής! Περιμέ¬ 
νουμε να δούμε που θα σταματήσει η κατρακύλα. 


ΑΝΑΚΟΙΝΩΣΗ ΤΗΣ ΣΥΝΤΑΚΤΙΚΗΣ ΕΠΙΤΡΟΠΗΣ 
Αγαπητοί αναγνώστες της Νέας Ανατολής, 

Όπως κάθε χρόνο, έτσι και εφέτος δεν θα εκδόσουμε το 
φύλλο της εφημερίδας μας, που θα έπρεπε κανονικά να 
κυκλοφορήσει στη διάρκεια του Αυγούστου. Πέρα από τις 
καθαρά τεχνικές δυσκολίες να τυπώσουμε εκείνη την πε¬ 
ρίοδο, υπάρχει και ανάγκη για ξεκούραση των συντρόφων 
μας. Έτσι το επόμενο φύλλο, θα κυκλοφορήσει στις 29 
του Αυγούστου. Αυτός ο προγραμματισμός μπορεί να α¬ 
νατραπεί από μεγάλα γεγονότα που ζητάνε σχολιασμό και 
δράση. 

Έχει άλλωστε αποδειχθεί ότι οι αντιδραστικοί συνηθί¬ 
ζουν να δίνουν χτυπήματα όταν το θύμα τους είναι γυμνό 
και κάνει ηλιοθεραπεία, δηλαδή μέσα στον Αύγουστο. 
Καλό είναι να είναι κανείς σε επιφυλακή. 

Σας ευχόμαστε καλό καλοκαίρι. 






